
ACADEMI CYMRU AR GYFER ARFER PROFFESIYNOL AC YMCHWIL CYMHWYSOL

Canllawiau ar gyfer y Portffolio

Darllenwch y nodiadau hyn yn ofalus. Maen nhw’n darparu gwybodaeth hanfodol. Mae’r dogfennau y byddwch chi’n eu defnyddio wrth ddatblygu eich portffolio ar y tudalennau canlynol.

Beth yw diben y portffolio?

Pwrpas y portffolio hwn yw galluogi dysgwyr i ddangos a darparu tystiolaeth o’r modd maen nhw’n bodloni’r canlyniadau dysgu a nodwyd gan Gofal Cymdeithasol Cymru ar gyfer y rhaglen Gadarnhau, yn cynnwys:
· dadansoddi wrth asesu er mwyn llywio ymyriadau;
· cydweithio â phobl sydd angen gofal a chymorth, gofalwyr a gweithwyr proffesiynol eraill
· ymyrryd a chymhwyso barn broffesiynol mewn sefyllfaoedd cynyddol gymhleth.

Cytundeb dysgu rhwng y dysgwr a’r cyflogwr

Ar ddiwedd y Portffolio, fe gewch gopi gwag o gytundeb dysgu y mae angen i chi ei ddarllen, ei drafod a’i gytuno gyda’ch mentor/rheolwr llinell. Wedi i’r cytundeb gael ei lofnodi, rhowch ef yn yr adran briodol o’r portffolio. 

Beth am gyflwyniad y Portffolio?

Mae’r rhaid i’r deunydd y byddwch chi’n ei ysgrifennu i’w gynnwys yn y portffolio gael ei deipio. Gellir cael gwybodaeth am hyn yn y Llawlyfr Rhaglen. Rhaid i’r portffolio cyfan gael ei gyflwyno’n electronig gan ddefnyddio’r profforma portffolio a ddarperir ar Moodle. Rhaid i’r portffolios fod wedi’u cwblhau pan gânt eu cyflwyno. 

Sut mae cyflwyno’ch Portffolio

Cyflwynir y portffolio’n electronig trwy anfon dogfen Word yn unig drwy system Moodle y Brifysgol (ni fydd Moodle yn derbyn PDFs). Rhaid cyflwyno ail gopi fel dogfen PDF sy’n cynnwys yr holl lofnodion gofynnol i Gydlynydd/Rheolwr Hyfforddi’r Awdurdod Lleol. Gweler y Cwestiwn Cyffredin ‘Sut mae cyflwyno’ch portffolio’ ar Moodle am ragor o fanylion.

Sut mae’r Portffolio’n cael ei asesu?

Yn ystod y rhaglen, darperir cyngor a chymorth am ddatblygiad eich portffolio fel rhan o bedwar gweithdy Cadarnhau gorfodol, a gan eich mentor. Rhoddir arweiniad ar holl agweddau'r gwaith yr ydych yn ei wneud i ddatblygu’r portffolio fel rhan o'r gweithdai hyn. Lle bo modd bydd y rhaglen yn ceisio sicrhau na fydd staff sydd wedi darparu hyfforddiant ar eich cyfer yn ystod y gweithdai Cadarnhau yn gysylltiedig â marcio’ch portffolio ar ôl ei gyflwyno. Bydd y Portffolios yn cael eu marcio gan staff â chymwysterau priodol sydd fel arfer o’r tu allan i'r sefydliad sy'n eich cyflogi. 


Mae cyflwyno adroddiad Mentor ynghyd â gwiriad Rheolwr Llinell yn ofyniad gorfodol ar gyfer y cyflwyniad. Bydd methu â chynnwys adroddiad Mentor wedi’i lofnodi ynghyd â gwiriad Rheolwr Llinell yn arwain at fethu’r rhaglen. Bydd adroddiad y Mentor ynghyd â gwiriad y Rheolwr Llinell yn darparu tystiolaeth o Arfer Proffesiynol a goruchwyliaeth ac arsylwi proffesiynol sydd wedi’u cyflawni wrth ddilyn llwybr y Dystysgrif Raddedig mewn Cadarnhau Ymarfer Gwaith Cymdeithasol, sydd yn cyfateb i 7,000 o eiriau.

Fel arfer, rhoddir gwybod am ddyddiadau cyflwyno’r portffolios yn ystod y cwrs cynefino, mewn gweithdai cadarnhau a thrwy eu rhoi ar Moodle.


Cyfrinachedd

Mae’n bwysig nad oes modd adnabod unrhyw unigolyn yn uniongyrchol neu'n anuniongyrchol, ar sail y wybodaeth sydd yn y portffolio. Rhaid i chi:

· gydymffurfio â’r canllawiau ar gyfrinachedd yn y Llawlyfr Rhaglen;
· peidio ag enwi’ch Awdurdod Lleol/cyflogwr na chyfeirio at unrhyw nodwedd ddaearyddol neu ffisegol neu nodwedd o fath arall a fydd yn rhoi modd i’w adnabod. Mae hyn yn cynnwys cyfeiriadau yn y llyfryddiaeth at bolisïau e.e. defnyddiwch y ffurf 'polisi awdurdod xxx';
· peidio ag enwi unigolion sy’n defnyddio gwasanaethau e.e. pobl sydd angen gofal a chymorth a’u gofalwyr. Yn hytrach, rhaid defnyddio rhifau, e.e. 1, 2, 3 ac ati ac nid llythrennau;
· peidio ag ysgrifennu gwybodaeth sy’n rhoi modd i adnabod unigolion sydd angen gofal a chymorth a/neu’u gofalwyr yn anuniongyrchol drwy’r disgrifiad yr ydych yn ei roi. Mae hyn yn cynnwys cyfeiriadau at enwau, cydweithwyr, lleoedd (gan gynnwys ysbytai, ysgolion, trefi, pentrefi, strydoedd), digwyddiadau penodol a allai roi modd i adnabod yr unigolion oherwydd cyhoeddusrwydd blaenorol, gweithwyr proffesiynol eraill neu unrhyw wybodaeth bersonol arall, gan gynnwys cyflyrau meddygol neu gyflyrau eraill;
· bod yn bersonol gyfrifol am gydymffurfio â’r rheolau ar gyfrinachedd. Er y rhoddir canllawiau ynglŷn â’ch portffolio mewn gweithdai cadarnhau, cyfrifoldeb y dysgwr yw sicrhau bod y portffolio’n cadw at y gofynion o ran cyfrinachedd sydd wedi’u nodi uchod ac yn y llawlyfr.

Cofiwch mai CHI sy’n gyfrifol am y Portffolio. Rhaid i chi beidio â dibynnu ar neb arall i sylwi ar unrhyw beth sy’n torri’r rheolau o ran cyfrinachedd oherwydd eich gwaith chi yw hwn a rhaid i chi dderbyn cyfrifoldeb llwyr dros gyfrinachedd. Mae’n bwysig iawn cwrdd â’r holl ofynion o ran cyfrinachedd a gellir rhoi cosb am dorri’r rheolau cyfrinachedd, gan gynnwys tynnu marciau neu ddyfarnu marc methu.  Gweler y llawlyfr am fanylion.   
 


Dyslecsia ac amgylchiadau arbennig eraill

Os oes gennych unrhyw anghenion cymorth dysgu ychwanegol y teimlwch y gallent effeithio ar eich gallu i ddelio ag unrhyw ran o’r rhaglen, cysylltwch â’ch adran hyfforddi ar unwaith i drafod unrhyw gymorth ychwanegol posibl sydd ei angen. Mae gan y Brifysgol Uned Gwasanaethau Myfyrwyr a allai eich helpu, ond cyfrifoldeb y dysgwr yn unigol yw cysylltu â nhw. 




Tudalen Gynnwys


Tystysgrif Raddedig mewn Cadarnhau Ymarfer Gwaith Cymdeithasol – Portffolio’r Dysgwr 


Canllawiau: 

· rhaid i’ch portffolio gynnwys pob un o’r eitemau isod (yn y drefn a nodir);
· rhaid i chi ddefnyddio’r profforma hwn i osod eich testun ym mhob adran; 
· gwnewch yn siŵr fod y dudalen Llofnodion wedi’i chwblhau’n llawn cyn ei chyflwyno yn y fersiwn PDF a gyflwynir i gydlynydd/rheolwr hyfforddi eich awdurdod lleol.

Cynnwys:

	Pwnc

	Rhif y dasg

	Tudalen Gynnwys
	

	Adolygu Datblygiad
	1 (a)

	Arsylwi ac adborth
	2

	Diogelu a gweithio mewn sefyllfaoedd cymhleth - Astudiaeth Achos 
	3

	Diogelu mewn maes nad yw'n brif faes gwaith i chi.
	4

	Adolygu Datblygiad
	1 (b)

	Rhestr gyfeiriadau
	

	Manylion y Gweithdai a fynychwyd
Adroddiad y Mentor
	

	Manylion y Dysgwr
	

	Llofnodion a gwiriad y Rheolwr Llinell
	

	Cytundeb Dysgu rhwng y Dysgwr a’r Cyflogwr
	




Tasg 1

Adolygu Datblygiad - Rhan a

Canllawiau: 
Dylid cwblhau’r dasg hon drwy ystyried y gwaith y byddwch wedi’i wneud ers cymhwyso, a thrafodaethau gyda’ch mentor a’ch goruchwyliwr/rheolwr llinell yn rhan o’ch Cynllun Unigol, Tair Blynedd Gyntaf o Ymarfer. 
Dylai Tasg un (rhan a a b) gynnwys y defnydd o fodel myfyrio.
Rhaid i chi fodloni’r Canlyniadau Dysgu ar gyfer y dasg hon (gweler atodiad 5 y llawlyfr).
Atebwch y cwestiwn isod. 


	Cwestiwn:

[bookmark: _Hlk6242578]Gan ddefnyddio model myfyriol, myfyriwch yn feirniadol ar eich datblygiad proffesiynol ers cymhwyso’n Weithiwr Cymdeithasol. Cyfeiriwch at yr oruchwyliaeth, yr hyfforddiant, y dysgu a’r ymchwil sydd wedi dylanwadu ar eich gwaith. Yn seiliedig ar hyn a chan barhau i ddefnyddio model myfyriol, amlinellwch beth rydych chi wedi’i nodi a’i gytuno gyda’ch rheolwr a/neu’ch mentor ar gyfer eich datblygiad dros y 12 mis sydd i ddod. Rhaid i chi ddangos sut rydych chi’n bwriadu bodloni pob un o’r canlyniadau dysgu canlynol:- 

· dadansoddi wrth asesu er mwyn llywio ymyriadau;
· cydweithio â phobl sydd angen gofal a chymorth, gofalwyr a gweithwyr proffesiynol eraill
· ymyrryd a chymhwyso barn broffesiynol mewn sefyllfaoedd cynyddol gymhleth.

750 o eiriau (+/- 10%):  dylech gynnwys nifer y geiriau ar ddiwedd pob adran).


Ar gyfer y cwestiwn yma, rwyf am ddefnyddio model myfyrio gan Siobhan Maclean ynglŷn â’r tywydd, sef (Maclean, 2016):
· Yr haul – Beth aeth yn dda?
· Glaw – Pa agweddau nad aeth cystal?
· Mellt – Beth oedd yn sioc neu yn annisgwyl?
· Niwl - Pa agweddau na ddeallais? Ble es i ar goll? Pa bethau y methais â’u gweld, a pham?
Rwyf wedi trafod fy anghenion dysgu gyda’m mentor ac wedi cynllunio sut y gallaf eu cyflawni yn ystod y flwyddyn nesaf tra ar fy ngoruchwyliaeth 6 wythnosol gyda hi.

O ran yr agweddau a fu’n llwyddiannus i mi ers imi gymhwyso, credaf fy mod wedi datblygu hyder i ymgymryd ag achosion mwy cymhleth. Enghreifftiau o hyn yw rhai o’r achosion hynny sy’n cael eu cyd-ariannu gyda’r Bwrdd Iechyd lleol, unigolion gydag anghenion dwys ac ymddygiadau sy’n pryderu. Un o’r ffyrdd yr wyf wedi datblygu fy hyder yw drwy fod yn fyfyriol yn fy ymarfer, fel yr awgrymodd Gould (2004), credai fod ymagwedd fyfyriol wrth ymarfer yn hanfodol ar gyfer ymarfer proffesiynol mewn gwaith cymdeithasol.

Llwyddais i wneud defnydd llawn o oruchwyliaeth gyda’m rheolwr llinell a rhoddodd gyfle i mi ddadansoddi fy achosion yn fyfyriol ac adnabod agweddau o’m hymarfer yr hoffwn eu datblygu ymhellach ag adnabod pa hyfforddiant sydd o ddiddordeb i mi. Credaf fy mod wedi gweithredu fy nealltwriaeth ynglŷn â theorïau gwaith cymdeithasol o fewn fy ymarfer, megis ymlyniad g tasg ganolog. Yn ôl Payne (2014, tud 97) mae’r theori tasg-ganolog yn fyr ac yn strwythurol er mwyn datrys problemau yn syth. Rwyf wedi llwyddo i weithredu hyn nifer o weithiau yn ystod y deuddeg mis diwethaf drwy asesu a dadansoddi anghenion unigolion a chyd-weithio gyda nhw i baratoi ymyriadau ar eu cyfer. Cawn enghraifft o hyn oedd pan gefnogais unigolyn i gwblhau cynllun iddo chwilio am swydd o fewn y maes adeiladu.

O ran yr agweddau hynny na lwyddais gystal, credaf ar adegau, fod fy nealltwriaeth o anghenion iechyd rhai unigolion yn is e.e. problemau gyda’r arennau. Teimlais fod yna adegau ble y buasai wedi bod o fudd i mi ddeall mwy am yr afiechydon i ddeall sefyllfa’r unigolion yn well. Yr wyf am ddatblygu'r angen dysgu yma yn ystod y deuddeg mis nesaf drwy fynychu hyfforddiant a darllen ymchwil perthnasol ar gyfer yr anghenion iechyd penodol.

O ran yr hyn a fu’n annisgwyl i mi, roedd sylwi fod cryn dipyn o wrthdaro ar adegau rhwng yr awdurdod lleol a’r bwrdd iechyd lleol o ran ariannu oriau cefnogol unigolion sy’n agored i’r tîm. Mae'r canrannau ariannol o oriau cefnogol unigolion yn cael eu penderfynu mewn cyfarfod ‘Decision Support Tool’ gyda gwahanol gategorïau i’w trafod er mwyn sgorio’r anghenion o isel i uchel. Credaf fy mod angen parhau i ddatblygu’r elfen o gydweithredu a chyd-weithio mewn partneriaeth gydag unigolion sy’n derbyn gwasanaeth, eu gofalwyr a gweithwyr proffesiynol eraill. Yn ychwanegol mae’n bwysig i mi hefyd barhau i ddatblygu fy hyder i herio gweithwyr proffesiynol eraill pan mae’n addas.

Teimlaf nad wyf wedi bod ar goll ar unrhyw adeg ond dylwn nodi, fodd bynnag, na ddeallais y rhesymau dros benderfyniadau’r Tîm Iechyd Meddwl Cymunedol dros dderbyn cyfeiriad gennyf ar gyfer rhai unigolion. Nid oes gennyf lawer o brofiad o fod yn rhan o asesu unigolyn ar gyfer arhosiad ysbyty o dan y Ddeddf Iechyd Meddwl 1983, felly darllenais nifer o erthyglau ynglŷn â rôl AMHP sy’n cynnwys erthygl Buckland (2016). O ganlyniad i hynny, rwyf wedi adnabod bod hyn yn faes datblygiadol i mi yn ystod y 12 mis nesaf a hoffwn ddatblygu fy marn proffesiynol mewn achosion a sefyllfaoedd mwy cymhleth o fewn y maes iechyd meddwl.

O safbwynt anghenion dysgu pellach, hoffaf ddatblygu fy nealltwriaeth o’r pwnc dementia o fewn y maes anabledd dysgu. Yn ôl Dementia UK (2021) mae unigolion sydd â Down Syndrom Down siawns uwch o ddatblygu dementia yn nes ymlaen yn eu bywydau; gyda 1 o bob 10 person, gydag unigolion sydd efo anabledd dysgu yn gallu datblygu dementia pan maent yn ieuengach sef o dan 65 oed. Yn ystod y deuddeg mis nesaf, hoffwn ymgymryd â mwy o achosion o fewn y maes anabledd dysgu a ellir rhoi cyfle i mi gyd-weithio hefo mwy o unigolion gyda dementia, eu gofalwyr a’u gweithwyr proffesiynol arbenigol e.e. nyrsys cymunedol.

Ar y cyfan, credaf fy mod wedi datblygu fel gweithiwr cymdeithasol yn fy nealltwriaeth o’r maes anabledd dysgu, a mynychu hyfforddiant perthnasol, derbyn goruchwyliaeth a pharhau i rymuso unigolion a hyrwyddo’u llais a’u hawliau. Er hyn, mae’r maes gwaith cymdeithasol yn newid bob diwrnod sy’n golygu y bydd yr angen i ddatblygu fy ymarfer yn parhau trwy gydol fy ngyrfa.

Geiriau – 767










































Tasg 2

Arsylwi ar Ymarfer
Canllawiau: 

Rhaid i ddysgwr ddewis arsylwi ar ymarfer gwaith cymdeithasol uniongyrchol gyda phobl sydd angen gofal a chymorth a/neu’u gofalwyr. Ni all yr arsylwi ddod o roi tystiolaeth mewn llys, cyfrannu at gyfarfodydd grŵp strategol, cynadleddau achos neu dribiwnlysoedd neu unrhyw weithgaredd anuniongyrchol arall.    Rhaid gofyn am ganiatâd yr unigolyn/unigolion sydd angen gofal a chymorth a/neu’u gofalwyr cyn cynnal yr arsylwi. Rhaid i'r gwaith arsylwi gael ei wneud gan arsylwr sydd â chymwysterau gwaith cymdeithasol ac sydd ag o leiaf dair blynedd o brofiad (mae’r meini prawf wedi eu nodi yn y Llawlyfr Rhaglen). Rhaid i'r arsylwi fod am 30 munud o hyd o leiaf. Bydd yr arsylwr yn derbyn adborth gan yr unigolyn/unigolion sydd angen gofal a chymorth a/neu’u gofalwyr gan ddefnyddio'r profforma isod neu un a luniwyd gan y dysgwr ei hun ar ddiwedd yr ymweliad.  

Y dysgwr sy’n gyfrifol am ddarparu dull o gasglu adborth i’w ddefnyddio gan yr arsylwr. Gall hwn fod wedi’i lunio ganddyn nhw eu hunain, a/neu wedi’i addasu i weddu i anghenion yr unigolyn. Gellir defnyddio’r profforma a ddarperir lle bo’n briodol. Bydd y dull a ddefnyddir yn dibynnu ar oed, gallu ac anghenion iaith/cyfathrebu yr unigolion sydd angen gofal a chymorth a/neu’u gofalwyr. 

Bydd yr adran hon yn cynnwys enghreifftiau o’r modd y mae cyfathrebu effeithiol yn dylanwadu ar ymarfer o ran defnydd o iaith, anghenion iaith a sensitifrwydd at ddiwylliant. Rhaid i chi ddangos egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012).

Rhaid i chi fodloni’r Canlyniadau Dysgu ar gyfer y dasg hon (gweler atodiad 5 y llawlyfr).  

Atebwch y cwestiynau isod.

Crynodeb Arsylwi 

Dylech gynnwys enw’r tyst arbenigol sy’n arsylwi yn adran manylion y dysgwr o’r portffolio.

Dyddiad yr arsylwi:  16/12/20_ _ _ _ _ _ _ _ _ _ _ _ _ 

I’w gwblhau gan y dysgwr. 









	Cwestiwn:
Cyd-destun
Nodwch yr amcanion gwaith cymdeithasol a rhowch ddisgrifiad byr o'r sefyllfa gan gynnwys y cyd-destunau daearyddol a deddfwriaethol ac unrhyw faterion perthnasol o ran diwylliant, ethnigrwydd ac iaith, gan gynnwys sut y cafwyd cydsyniad a sut rydych chi wedi ystyried effaith yr arsylwi ar yr unigolyn sydd angen gofal a chymorth a/neu’i ofalwyr.   

300 o eiriau (+/- 10%: dylech gynnwys nifer y geiriau ar ddiwedd pob adran).



Ymwelais ag 1 yn ei gartref a thros y ffôn y cefais fy arsylwi gan fy mentor. Mae 1 yn unigolyn ethnigrwydd gwyn yn ei ddauddegau ac yn annibynnol iawn. Nid yw ar y gofrestr anabledd dysgu ond y mae ganddo’r diagnosis o anawsterau dysgu ac ADHD. Yn ogystal, siaradai Saesneg yn unig ac mae’n byw mewn ardal drefol lle mae canran uchel o siaradwyr Cymraeg yno. Caiff mynediad i amrywiaeth o wasanaethau a chefnogaeth amlasiantaethol o fewn ei ardal.

Soniais am yr ymweliad arfaethedig yma gyda 1 wrth ymweld ag ef wythnos ynghynt a rhoddodd ei ganiatâd i mi ar lafar i’r arsylwad gymryd lle.

Pwrpas yr ymweliad oedd cyflwyno ffeil gwasanaethau cymdeithasol 1 o’r cyfnod pan oedd rhwng 12 a 18 mlwydd oed er mwyn iddo fagu gwell dealltwriaeth am ei blentyndod a’i arddegau. Roedd hefyd yn gyfle i 1 ofyn cwestiynau penodol i mi ynglŷn â gwahanol rannau o’r ffeil o’i ddewis ef. Gan fod y ffeil yn deillio o’r cyfnod pan oedd 1 yn agored i wasanaethau plant, roedd yn hollbwysig i mi ddefnyddio fy nealltwriaeth am Ddeddf Plant 1989 yn enwedig os oedd ganddo gwestiwn ynglŷn â gwahanol benderfyniadau e.e. pan symudodd i ofal maeth penodol.

Yn ôl Deddf Gwasanaethau Cymdeithasol a Llesiant (Cymru) 2014, mae gan unigolion yr hawl i gael gweld eu ffeil gwasanaethau cymdeithasol, a hyn drwy wneud cais i’r awdurdod lleol (Llywodraeth Cymru, 2016). Cefnogais 1 gyda hynny rhai misoedd ynghynt.

O ran effaith yr arsylwi ar 1, roeddwn yn rhagweld y byddai darllen ei ffeil blentyndod yn anodd iawn iddo yn emosiynol, gan fod yna siawns iddo gael ei atgoffa o rai o ddigwyddiadau negyddol o’i orffennol. Credaf fod gweld emosiwn 1 yn ystod yr arsylwad yn hollbwysig o achos y siawns o faterion sensitif ac anodd yn codi yn ystod yr ymweliad. O ystyried hyn, roedd hi’n hanfodol i mi sicrhau fod fy sgiliau cyfathrebu yn rhoi sicrwydd i 1 pan oedd yn darllen adrannau emosiynol o’r ffeil.

Geiriau – 329






	Cwestiwn: 

Myfyriwch yn feirniadol ar eich dulliau a'ch sgiliau cyfathrebu yn ystod yr arsylwi,  gan gynnwys sut y gwnaethoch nodi os oedd gennych y sgiliau cyfathrebu angenrheidiol i weithio gyda'r unigolyn sydd angen gofal a chymorth a/neu’i ofalwyr.    

Rhaid i chi ddefnyddio dull sy'n canolbwyntio ar yr unigolyn i ddangos eich bod wedi integreiddio moeseg a gwerthoedd gwaith cymdeithasol a’r Cod Ymarfer Proffesiynol. Rhaid i hyn gynnwys ymarfer sy'n dangos sensitifrwydd at ddiwylliant ac iaith ac egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012). 


1300 o eiriau (+/- 10%: dylech gynnwys nifer y geiriau ar ddiwedd pob adran).


Cyn i mi roi’r ffeil i 1, eglurais fy mod yn cael fy arsylwi dros y ffôn gan fy mentor ac y buasai hi’n gallu clywed ein sgwrs drwy uwch-seinydd y ffôn. I leihau’r risg i ni’n dau, fe wisgais gyfarpar amddiffynnol personol llawn, cedwais bellter cymdeithasol gyda’m ffôn ar ei wely ac fe sefais o leiaf 2 fetr oddi wrth 1 yn yr ystafell. Derbyniais gadarnhad ar lafar gan 1 ei fod yn hapus i ni barhau gyda’r arsylwad.

I ddechrau, fe gododd hyn gryn anhawster oherwydd cyn y cyfnod clo Covid, buaswn wedi gallu eistedd i lawr gydag 1 a’i gefnogi i ddarllen yn fanylach drwy wahanol rannau o’r ffeil. Fodd bynnag, oherwydd y cyfyngiadau Coronafeirws, bu’n rhaid i mi gymryd y camau uchod o safbwynt iechyd a diogelwch drwy’r adeg. Teimlais fod hynny wedi fy ngorfodi i newid fy ymddygiad o’r hyn yr arferwn wneud cyn y Covid wrth imi geisio cefnogi 1 i ddeall beth oedd yn ei ddarllen, gan imi orfod sefyll i fyny a chadw pellter cymdeithasol. Roedd hynny yn gwneud y profiad yn llawer anoddach, yn hytrach nag eistedd i lawr mewn ystafell gyfarfod yn y swyddfa fel y buaswn wedi ei wneud o’r blaen. Er i hyn weithio o dan yr amgylchiadau, nid oedd hi’n bosib i’r mentor allu gweld y sefyllfa a hithau’n fy arsylwi dros y ffôn. I mi, roedd yn deimlad anghyffredin o gefnogi unigolyn, er mai hynny yw’r norm o dan y sefyllfa bresennol.

Daw cais 1 o dan y Deddf GDPR 2018 sydd wedi ei weithredu’n ddiweddar o fewn y Deyrnas Unedig; golyga hyn pan fo unigolyn yn gwneud cais i wasanaeth neu gwmni am eu gwybodaeth bersonol, y mae’n gyfreithiol iddynt gael mynediad i’r wybodaeth yna (Llywodraeth Prydain, 2018). Gan fy mod wedi cefnogi 1 i’w alluogi iddo gael gweld ei ffeil plentyndod, credaf fod hynny yn gam ymlaen i mi gynnal ei ymddiried a hyder ynddo fi fel ei weithiwr cymdeithasol.

Eglurais i 1 eisoes mewn ymweliad blaenorol nad oedd y ffeil yn cynnwys unrhyw wybodaeth trydydd parti oherwydd cyfrinachedd. Llwyddodd hynny i sicrhau nad oedd hyn yn achosi iddo deimlo’n rhwystredig yn ystod yr ymweliad. Defnyddiais Saesneg syml, di-jargon a chlir a gwnes ddefnydd effeithiol o’r sgil dilafar o ddistawrwydd i sicrhau fod gan 1 ddigon o amser i ateb y cwestiwn. Drwy rymuso unigolion, fe ellir eu cefnogi i hyrwyddo eu cyfraniad llawn at benderfyniadau ar ymyriadau neu gynlluniau i gyflawni eu hanghenion personol (Adams ag eraill, 2009, tud 182).

Yn ystod yr ymweliad yma, defnyddiais y dull person canolog wrth gefnogi 1 i ddeall ei ffeil plentyndod. Golygai hyn fy mod yn annog a grymuso’r unigolyn (sef 1) i fod yn arbenigwr ar ei hunain yn hytrach nag y gweithiwr. Yn ogystal fy mod yn hyrwyddo fy mherthynas weithiol gyda 1 yn fath gydweithredol yn seiliedig ar gydraddoldeb (Lindsay, 2013, tud 20). Gofynnais gwestiynau penodol am gynnwys y ffeil; fe’i holais, er enghraifft, ynglŷn â’i atgofion am adroddiad ysgol o’r ffeil, a oedd yn sicrhau ei ffocws ar y pwnc hynny yn unig, yn hytrach nag ymboeni am bethau oedd heb eu cynnwys. Llwyddodd hyn yn ogystal i leihau ei rwystredigaeth rhag niweidio ei hun ag i hyrwyddo ei lles, lais a’i reolaeth ynglŷn â’i fywyd ef.

Gan fy mod yn adnabod 1 eisoes, ni chynigais wasanaeth iddo drwy gyfrwng y Gymraeg oherwydd mai Saesneg yw ei iaith gyntaf a’i iaith lafar ddewisedig, felly roedd yn bwysig i mi barchu ei ddymuniadau, hawliau a’i fuddiannau yn ieithyddol. Pe buasai 1 wedi dymuno i mi gynnal yr ymweliad drwy'r Gymraeg, buaswn wedi cytuno i hynny, fodd bynnag gan mai ei iaith gyntaf yw’r Saesneg, sicrheais fy mod yn cyrraedd ei anghenion ieithyddol drwy gynnal yr ymweliad drwy’r iaith honno. Mae cyrraedd angen ieithyddol unigolion o fewn y maes gofal cymdeithasol yn hanfodol yn enwedig pan maent yn trafod materion sensitif ynglŷn â hwy eu hunain (Mwy ‘na Geiriau, 2012). Un o’r rhesymau am hyn yw bod unigolion yn teimlo’n fwy cyfforddus ac yn gallu mynegi eu teimladau yn gliriach wrth drafod eu materion iechyd a gofal cymdeithasol yn eu hiaith gyntaf.

Mae 1 wedi treulio ei oes hyd yma yng Nghymru, gan fyw mewn nifer o leoliadau maeth, felly drwy barhau i weithio’n berson-ganolog, dangosais sensitifrwydd tuag at hynny drwy gydnabod ei fod wedi cael profiad o lawer o ddigwyddiadau negyddol ac anodd yn emosiynol yn ystod ei fywyd. Cyn ymweliadau tebyg yn y dyfodol, buaswn yn cael budd o ddarllen rhagor o ymchwil am yr effaith y gallai symud i lawer o leoliadau a rhieni maeth gwahanol ei gael ar blentyn, a hynny er mwyn deall cyd-destun ei sefyllfa yn well. Enghraifft o hyn yw bod gweld lleoliad yn methu yn gallu cael effaith sylweddol ar lesiant emosiynol ac iechyd meddwl plentyn. Gall hefyd eu rhwystro rhag sefydlu perthynas sefydlog â’r oedolion hynny a allai eu hamddiffyn (Rahilly ag Hendry, 2014). Credaf ei bod hi’n hanfodol i mi ddefnyddio’r sgiliau a dangos y gwerthoedd uchod er mwyn parhau i gynnal ymddiriaeth 1 ynof fi, sy’n egwyddorion hollbwysig o’r Côd Ymarfer Proffesiynol (Gofal Cymdeithasol Cymru, 2017).

Gan fod 1 yn canolbwyntio ar ddarllen y ffeil yn astud, roeddwn yn ofalus i beidio â gofyn gormod o gwestiynau iddo ac yn ceisio peidio ag amharu ar ei lif. Bob cwpwl o funudau, roeddwn yn gofyn i 1 beth oedd yn ei ddarllen y funud honno neu os oedd ganddo unrhyw gwestiwn i ofyn ynglŷn â’r adran arbennig yna. Yn ôl Thompson (2018, tud 9), mae gweithwyr cymdeithasol angen defnyddio lefel uchel o sgiliau cyfathrebu wrth siarad gydag unigolion i’w galluogi iddynt deimlo’n gyfforddus ac ymddiried yn y gweithiwr a hynny er mwyn datblygu perthynas gweithiol rhyngddynt. I ychwanegu at hyn, bob chwarter awr, atgoffais 1 o’r amser oedd gennym ar ôl, gan fy mod wedi datgan wrtho ar ddechrau’r ymweliad mai awr oedd gennym iddo ddarllen y ffeil ond ei fod yn cael ei ddarllen ymhellach yn ei amser ei hun.

Teimlaf fy mod wedi gwneud defnydd da o ddistawrwydd oherwydd bod hynny nid yn unig yn rhoi cyfle i 1 ddarllen y ffeil ond hefyd, i feddwl am gwestiynau perthnasol i ofyn i mi yn ei gylch. Drwy roi’r cyfrifoldeb ar 1 i ofyn cwestiynau wrthyf am gynnwys y ffeil, roeddwn yn ei rymuso a’i hybu i gymryd rhan yn yr ymweliad gan fod y ffeil yn seiliedig ar ran o’i blentyndod. Mae sgiliau dilafar yn rhan hanfodol o ymarfer gwaith cymdeithasol ac y mae’n hollbwysig i weithwyr cymdeithasol allu darllen y sgiliau yma yn llwyddiannus a gwneud defnydd da eu hunain ohonynt (Thompson, 2015, tud 100). Drwy sicrhau fod osgo fy nghorff yn agored ac ymlaciol a drwy wneud defnydd o ddistawrwydd, dangosais yn eglur yn y sefyllfa hon fy mod yn barod i wrando ar 1.

Yn drist iawn, mae unigolion sy’n agored i wasanaethu cymdeithasol yn dioddef o wahaniaethu yn eu bywyd bob dydd ac mae 1 wedi enwi nifer o enghreifftiau o hyn i mi, ers inni adnabod ein gilydd gyntaf tua thair blynedd yn ôl. Felly, yn yr enghraifft yma, roedd yn bwysig i mi ddangos empathi a sensitifrwydd tuag ato oherwydd y profiadau hynod o negyddol a gafodd yn ystod ei blentyndod. Gwnês hyn drwy ddweud wrtho yn eithaf cyson fy mod yn deall profiad mor anodd oedd darllen y ffeil wrth iddo weithio drwyddi. Rwyf yn cytuno’n llwyr gyda barn Thompson (2015, tud 124) mai gwerthoedd sydd yn ein harwain i wneud penderfyniadau ac y maent yn rhan hollbwysig o beth sy’n gwneud gwaith cymdeithasol yn broffesiwn.

I orffen yr ymweliad, gofynnais i 1 os buasai'n hoffi llunio rhestr o gwestiynau iddo ofyn wrthyf ar gyfer yr ymweliad nesaf a chytunodd i wneud hynny. Teimlaf fod hynny wedi grymuso 1 a rhoi targed a phwrpas iddo ar gyfer yr ymweliad nesaf.

Yr wyf o’r farn fy mod wedi llwyddo i fagu perthynas weithiol a phroffesiynol gydag 1. Gwnês hynny drwy ddatblygu fy sgiliau cyfathrebu, fy empathi, fy ngallu i rymuso unigolion, hyrwyddo eu hawliau a’u cefnogi i fyw eu bywydau mor annibynnol â phosib. Credaf y buasai’r arsylwad yma wedi bod yn hollol wahanol heb y cyfyngiadau Covid-19 ac amlygwyd hynny yn y ffordd yr oeddwn yn cefnogi 1 iddo ddeall cynnwys y ffeil ac, efallai, yn amgylchedd a lleoliad y man ble y cynhaliwyd yr ymweliad. Fodd bynnag, credaf fy mod wedi addasu i’r newidiadau yma ac y bu’r ymarfer yn llwyddiannus iawn ond rwyf angen parhau i ddatblygu’r sgiliau uchod i wella fy ymarfer.

Adborth a sylwadau gan unigolyn sydd angen gofal a chymorth a/neu’i ofalwyr 

Gwybodaeth i’r arsylwr

Ni ddylid cwblhau’r adran hon o’r Arsylwi pan mae’r dysgwr yn bresennol. 

Nid oes angen adborth ysgrifenedig ffurfiol gan yr arsylwr ar ymarfer y dysgwr. Fodd bynnag dylid darparu adborth llafar i’r dysgwr cyn gynted â phosibl ar ôl yr arsylwi. Os nad y mentor yw’r arsylwr, yna dylid rhoi adborth yn ogystal i’r mentor. 

Gall yr arsylwr ddefnyddio rhai neu bob un o'r cwestiynau isod gan eu haralleirio ac ychwanegu esboniadau a phromptiau yn ôl yr angen.  Dylai'r arsylwr gofnodi ymatebion yr unigolyn sydd angen gofal a chymorth a/neu’i ofalwyr isod, neu gan ddefnyddio dull arall os oes angen/os yw ar gael.  
Cyn gofyn y cwestiynau rhaid i'r arsylwr esbonio i'r unigolyn y bydd ei sylwadau’n cael eu rhannu gyda'r dysgwr. Gallai fod yn ddefnyddiol esbonio y bydd yn cael ei ddefnyddio fel offeryn dysgu i'r dysgwr ddatblygu ei ymarfer ei hun. 

Os yw'r arsylwr ddim yn gallu cael adborth, dylid dweud yn fras pam.

	A oedd y gweithiwr cymdeithasol ar amser?  Neu, os oedd yn hwyr, a wnaeth gysylltu â chi?

	No Ifan is always on time and there for me every time.

	A wnaeth y gweithiwr cymdeithasol gael eich caniatâd ymlaen llaw i'r arsylwr fod yn bresennol?  
A wnaethon nhw esbonio pam eu bod yn cael eu harsylwi?

	Yes, I was happy with this arrangement.

	A oeddech chi’n glir pam fod y gweithiwr cymdeithasol wedi cwrdd â chi heddiw? 

	Yes, we had arranged this visit so I could look through my social Services file, and have information about my family and what had happened when I was young.

	Yn eich barn chi, pa mor dda oedd y gweithiwr cymdeithasol wedi paratoi ar gyfer y cyfarfod gyda chi? 

	Great, and thoughtful as always.

	   Ydy'r gweithiwr cymdeithasol wedi gwrando arnoch chi gan barchu eich barn a'ch dymuniadau?

	Yes, he is the best social Worker that I have had. He is like my friend too, always listening.

	A wnaeth y gweithiwr cymdeithasol siarad â chi mewn ffordd yr oeddech yn ei deall? 
A wnaeth y gweithiwr cymdeithasol ystyried eich anghenion iaith? 

	Yes, he is always respectful and if I do not understand what he says I will ask him again.



	Sut mae rhan y gweithiwr cymdeithasol wedi cwrdd â'ch disgwyliadau o'r ymweliad? 

	Ifan supported me with looking through the file and explaining what some of the assessment meant, and why the reports were there.

	A oes unrhyw sylwadau neu awgrymiadau eraill yr hoffech eu gwneud?
	I would like to share that Ifan is the best social worker I have had, be is always there when I need him in different situations. He is also like a friend that listens to me, no matter what.




































Tasg 3

Diogelu a gweithio mewn sefyllfaoedd cymhleth - Astudiaeth Achos

Canllawiau:
Gwnewch yn siŵr eich bod yn bodloni’r Safonau Galwedigaethol Cenedlaethol a’r Canlyniadau Dysgu penodol ar gyfer y dasg hon (gweler atodiad 5 a 6 y llawlyfr). 

	Cwestiwn:
Cwblhewch astudiaeth achos myfyriol, beirniadol ar sail asesiad a wnaed gydag eraill, yn eich maes gwaith chi, sy'n ymwneud â diogelu un ai oedolyn neu blentyn. Dangoswch sut mae'r achos yn berthnasol, neu sut y gallai fod yn berthnasol, i ddeddfwriaeth,  polisïau, strategaethau a gweithdrefnau’n ymwneud â diogelu (gan gynnwys dangos dealltwriaeth o’r rhyng-gysylltiad rhwng darparu gwasanaethau cymdeithasol yng Nghymru o fewn y Deyrnas Unedig, yr Undeb Ewropeaidd (UE) a’r tu allan i’r UE). Rhaid i chi ddangos eich dealltwriaeth o integreiddio dadansoddi wrth asesu, cydweithio a chymhwyso barn broffesiynol mewn sefyllfaoedd cynyddol gymhleth a’r defnydd o theorïau gwaith cymdeithasol. Rhaid i chi gyfeirio at agweddau penodol o weithio yng Nghymru. 


4000 o eiriau (+/- 10%: dylech gynnwys nifer y geiriau ar ddiwedd pob adran).


Yma, rwyf yma am drafod, yn fyfyriol ac yn feirniadol, un o’m hachosion diweddar o’r maes anabledd dysgu sy’n ymwneud â diogelu oedolyn. Cyfeiriaf at yr unigolyn fel rhif 2 mewn achos a oedd yn agored i mi yn ystod y flwyddyn ddiwethaf. I ddechrau, byddaf yn cynnwys cyd-destun yr achos er mwyn egluro’n fyr sut y datblygodd yr achos yma i fod yn un o’r math diogelu i mi.

Roedd yr achos wedi bod yn agored ac ar gau i mi ers cychwyn fy swydd, felly roeddwn yn ymwybodol mai drwy’r iaith Saesneg y dymunai 2 gyfathrebu â mi, yn hytrach ‘na drwy’r Gymraeg. Sicrheais fy mod yn cyflawni ei angen ieithyddol drwy gyfathrebu ag ef yn Saesneg. Mae hyn yn hollbwysig yn y maes gwaith cymdeithasol er mwyn i gleifion ac unigolion allu trafod eu hanghenion iechyd, gofal a chefnogaeth yn eu hiaith ddewisedig (Llywodraeth Cymru, 2016).  Rhaid cofio fod y maes gofal cymdeithasol wedi ei ddatganoli yng Nghymru, felly wrth gyd-weithio gyda 2 ac aelodau eraill o’r tîm amlddisgyblaethol, roedd yn hanfodol i mi weithredu deddfau, polisïau a strategaethau a oedd yn berthnasol i Gymru. Enghreifftiau o’r rhain yw Gweithdrefnau Diogelu Oedolion a Phlant Cymru 2019, Deddf Gwasanaethau Cymdeithasol a Llesiant (Cymru) 2014 a Mesurau Cymru 2011. Dylid cyfeirio yn ogystal at y deddfau hynny ar gyfer Prydain Fawr -fel y Ddeddf Hawliau Dynol 1998 a Deddf Gallu Meddyliol 2005, gan eu bod yn berthnasol i’r astudiaeth achos.

Unigolyn annibynnol iawn yw 2 sydd wedi dweud wrthyf amryw o weithiau ei fod yn falch iawn o hynny; mae ar y gofrestr anabledd dysgu ac y mae wedi byw ar ei ben ei hun yn y gymuned am yn agos i ddeg mlynedd. Fodd bynnag, nid oedd wedi derbyn llawer o gefnogaeth gan y tîm anabledd dysgu yn hanesyddol, heblaw pan gafodd afiechyd difrifol ddwy flynedd ynghynt, ond yr oedd wedi cael adferiad iechyd llwyr erbyn y cyfnod pan ysgrifennais yr astudiaeth achos hon. Erbyn y cyfnod dan sylw, nid oedd gan 2 unrhyw aelod o’i  deulu yn byw yn agos ato, felly roedd mewn perygl o fod yn ynysig ag yn fregus iawn. Fodd bynnag ,yr oedd wedi ail gysylltu â’i frawd ar ôl peidio â siarad ag ef am dros 45 blynedd. Rwyf o’r farn fod hyn wedi bod yn ffactor amddiffynnol pwysig i 2 yn enwedig o ystyried mai ei les a’i fuddiannau ef oedd bwysicaf i’w frawd wrth inni drafod yr opsiynau llety i 2, fel y soniaf yn nes ymlaen. Gall bywyd ynysig a diffyg teulu yn byw yn agos gynyddu’r perygl a’r tebygolrwydd o eraill yn ceisio cymryd mantais o unigolion bregus, yn enwedig felly yn ariannol (Jenkins ag eraill, 2013).

Gyda chaniatâd 2 wedi ei dderbyn ganddo ar lafar eisoes, roeddwn mewn cyswllt rheolaidd â’i frawd a oedd yn byw ymhell iawn oddi wrtho. Gyda chyfyngiadau Covid-19 mewn lle, nid oedd y brawd yn gallu ymweld ag ef nes iddynt lacio nes ymlaen y flwyddyn honno. Bu’n bosibl hefyd i mi ddarganfod os oedd gan y brawd unrhyw bryderon ynglŷn â 2 ac unrhyw farn am ei ffrind, sef 3. Credaf fod cyd-weithio gydag aelod teulu sydd â buddiannau 'r unigolyn wrth wraidd pob penderfyniad yn greiddiol mewn achosion diogelu. Gwelwn yn yr achos yma, er enghraifft, fel yr oedd brawd 2 yn eiriol ar ei ran a’i gefnogi i’w rymuso er mwyn i 2 fynegi ei farn ynglŷn â’i sefyllfa ei hun. Mae anogaeth a chefnogaeth o’r math yma yn chwarae rôl hanfodol yn y maes anabledd dysgu (Jenkins ag eraill, 2013).

Cefais wybod drwy siarad â Thîm Diogelu'r awdurdod lleol, fod unigolyn (3) wedi closio at 2 a dod yn gyfeillgar tuag ato. Fodd bynnag, roedd gan 3 hanes o gymryd mantais o unigolion bregus yn ariannol ar draws yr awdurdod lleol; sylwer ei bod yn y gorffennol wedi ceisio gwneud yr union beth yma i unigolyn arall a oedd yn agored i’r tîm anabledd dysgu. Cynyddodd hyn fy mhryderon yn syth ynglŷn â diogelwch a llesiant 2, felly sicrheais fy mod mewn cyswllt â’r swyddog o fewn y tîm uned asedau clientiau yr awdurdod lleol. Roedd cyd-weithio â’r tîm yma yn hanfodol er mwyn i ni fonitro cyfrif banc ac arian 2 rhag ofn fod yna unrhyw symiau sylweddol o arian yn cael eu tynnu allan o’r cyfrif neu daliadau amheus ar gyfer nwyddau/gwasanaethau. Mathau o gam-drin ariannol yw twyll, dwyn, ecsploetio sefyllfa ariannol unigolyn neu gam-ddefnyddio arian unigolyn arall (Davies ag eraill, 2013), felly roedd yn hollbwysig i mi gadw llygaid am unrhyw newidiadau ym mhatrwm ariannol 2.

Rhai blynyddoedd ynghynt, yn dilyn marwolaeth mam 2, newidiodd ei sefyllfa ariannol gan nad oedd aelod teulu yn gallu ei gefnogi i reoli ei arian. Fel canlyniad, aseswyd 2 gan weithiwr cymdeithasol o’r tîm anabledd dysgu; dangosodd yr asesiad nad oedd gan 2 y gallu i ddeall sut i ddefnyddio arian, felly gwnaethpwyd penderfyniad buddiannau gorau o dan y Ddeddf Gallu Meddyliol 2005 i’r Uned Asedau Clientiau reoli arian 2. Golyga hyn y gall y tîm anabledd dysgu wneud penderfyniadau ariannol ar ran 2 o dan yr adran buddiannau gorau o’r Ddeddf Gallu Meddwl 2005 (Llywodraeth Prydain, 2005). Yn ogystal, yn dilyn cais i’r Llys Gwarchodwr, golyga y gall yr Uned Asedau Clientiau, gael mynediad i gyfrif banc 2, talu unrhyw filiau a rhent ei fflat a rhyddhau lwfans personol iddo dair gwaith yr wythnos. I grynhoi, sylwer felly y gall unigolion gael rheolaeth a chyfrifoldeb dros eu harian eu hunain sy’n rhan hanfodol o rymuso unigolion sydd ag anabledd dysgu (Jenkins ag eraill, 2013). Gall y swm o lwfans personol amrywio o un unigolyn i’r llall, oherwydd ei fod yn ddibynnol ar swm y budd-daliadau y derbyniai unigolyn bob pythefnos.

Tua dau fis ar ôl cael fy hysbysu o’r uchod, dechreuodd 2 ofyn am arian yn  rheolaidd ac yn amlach nag o’r blaen- symiau tipyn mwy nag yr arferai ofyn amdanynt. Chynyddodd hyn fy mhryder i ac eraill o fewn tîm aml- ddisgyblaethol yr awdurdod lleol ar y pryd. Parheais i gadw llygaid ar y sefyllfa rhag ofn y deuai yna gais am symiau sylweddol o arian gan 2, oherwydd roeddwn yn ymwybodol o hanes 3 o wneud hynny yn y gorffennol. Derbyniais a gwrthodais rhai gofynion gan 2 am arian ychwanegol drwy weithredu penderfyniadau buddiannau gorau’r Ddeddf Gallu Meddyliol 2005 (Llywodraeth Prydain, 2005).  Roedd yn anodd iawn i mi allu cymryd unrhyw gamau pellach megis cysylltu â’r Heddlu gan fod 2 wedi dweud wrthyf ei fod yn hapus â’i berthynas gyda 3 ac ni sylwais ar batrwm nag enghreifftiau o 2 yn gwario ei arian yn drwm. Nid oedd gennyf unrhyw dystiolaeth ychwaith mai 3 oedd yn gwario arian 2.

Wrth fyfyrio ymhellach dros yr uchod, efallai'r dylswn fod wedi ymweld â 2 er mwyn darganfod mwy am ei berthynas â 3 a hefyd i asesu os oedd yna unrhyw newidiadau yn ei anghenion gofal a chefnogaeth. Fodd bynnag, â ninnau mewn cyfnod clo ar y pryd, nid oedd hi’n bosib i mi ymweld ag unigolion oherwydd y risg o’r coronafeirws ac yr oeddwn angen cynnal ymweliadau mewn argyfwng yn unig; credaf nad oedd sefyllfa 2 yn argyfwng yr adeg yna. Wrth asesu sefyllfa 2 ar y pryd, roedd yn rhaid i mi ystyried y ffactorau canlynol: i ddechrau, fod gan 2 yr hawl i fywyd o dan y Ddeddf Hawliau Dynol 1998 (Llywodraeth Prydain, 1998). Yn ogystal bod ganddo’r hawl i wneud penderfyniad annoeth o dan y Ddeddf Gallu Meddyliol 2005 (Llywodraeth Prydain, 2005). Ymhellach, roeddwn yn sicrhau bod gan 2 yr hawl i wneud penderfyniadau o dan y Confensiwn Ewropeaidd ar Hawliau Dynol a Rhyddid Sylfaenol. Golygai hyn mewn nifer erthyglau ohono fod gan unigolion nifer o hawliau fel yr hawl i fywyd, yr hawl i ryddid ag diogelwch, yr hawl i fywyd preifat a theuluol ag yr hawl i fod yn rhydd rhag unrhyw fath o wahaniaethu (Cwnsel Ewrop, 2013).

Fodd bynnag, wrth i’r pryderon am y berthynas rhyngddynt gynyddu, asesais gallu 2 ynglŷn â’i ddealltwriaeth o’i berthynas â 3. Casglais nad oedd ganddo’r gallu i ddeall y berthynas ac y buaswn angen gwneud cais i Lys y Gwarchodwr i geisio gweithredu unrhyw oriau cefnogol oherwydd bod 2 yn gwrthwynebu unrhyw ymyrraeth gan y tîm amlddisgyblaethol (Llywodraeth Prydain, 2005). Felly, dechreuais y broses o drafod fy nghais i’r Llys y Gwarchodwr gyda chyfreithiwr yr awdurdod lleol.

Fel holl weithwyr y rheng flaen, mae’r coronafeirws wedi newid ein ffordd ni, fel gweithwyr cymdeithasol, o weithio a chefnogi unigolion drwy olygu llai o ymweliadau a mwy o gyfarfodydd rhithiol neu alwadau ffôn, o’i gymharu â chyn y cyfnod clo ym mis Mawrth 2020. Golyga hyn mai ymweliadau gwyneb i wyneb mewn argyfwng yn unig y gallwn eu gwneud. Fodd bynnag, yn ôl Communitycare.co.uk (2020), oherwydd na chafwyd unrhyw ddatganiad gan y maes gofal cymdeithasol yn diffinio beth oedd ymweliadau mewn argyfwng, mae gweithwyr cymdeithasol wedi gorfod penderfynu drostynt eu hunain pa sefyllfaoedd sy’n cyrraedd y meini prawf ar gyfer yr ymweliadau. Cododd y penbleth yma gyda nifer fawr o’m hachosion, yn enwedig felly gyda 2. Hyd nes yr ymweliad gyda’r Heddlu, teimlwn nad oedd sefyllfa 2 yn gwarantu i mi ymweld ag ef wyneb i wyneb gan nad oedd yna batrwm anarferol i’w wario. Mae’r her o benderfynu beth yw “ymweliad mewn argyfwng “wedi bod yn un enfawr i’r maes ers cychwyn y pandemig ac yn parhau i fod felly. Rhaid cofio, yn ogystal, fod yna berygl o ddal y coronafeirws neu ei drosglwyddo i unigolyn wrth ymweld ag ef, er, wrth wisgo Cyfarpar Amddiffynnol Personol llawn, gostwng mae’r risg. Yn ychwanegol, fel gweithwyr mae angen cwestiynu os allai’r ymweliad gael ei gynnal yn rhithiol neu dros y ffôn.

O fyfyrio dros hyn, ymwelais â 2 laweroedd o weithiau ar ôl yr un cychwynnol gyda’r Heddlu, gan fod pryderon am ei iechyd meddwl a llesiant. Credaf fy mod wedi gwneud y penderfyniadau cywir wrth ymweld ag ef gan nad oedd hi’n bosib i mi rannu fy mhryderon yn ei gylch drwy siarad ag ef ar y ffôn yn enwedig o gofio pa mor ddifrifol a sensitif oedd natur yr ymchwiliad gan yr Heddlu. Yn ogystal, digwyddodd yr ymweliadau isod o ganlyniad i mi weithredu’r camau o dan Gweithdrefnau Diogelu Cymru. Sylwer ei bod hi’n ddyletswydd ar y gwasanaethau cymdeithasol i gynnal ymholiadau os oes adroddiadau o bryderon fod unigolyn yn cael ei gam-drin neu’n wynebu risg o unrhyw fath (Gweithdrefnau Diogelu Cymru, 2019).

Rhai wythnosau yn dilyn fy mhryderon cychwynnol ynglŷn â’r berthynas rhwng 2 a 3, adroddwyd pryderon newydd gan yr Heddlu i’n tîm ni ac wrth ddilyn Gweithdrefnau Diogelu Cymru (2019), cynhaliwyd cyfarfod strategaeth rithiol gyda’r Heddlu. Ei ganlyniad oedd i ni ymweld â 2 yn ei gartref oherwydd y mynegwyd amheuaeth fod 3 wedi llawr lwytho llun anweddus o blentyn yn ei fflat drwy gyfrifon gwefrau cymdeithasol; gallai’r drosedd fod wedi ei chyflawni gan 2, 3 neu ffrind iddynt ill dau. Yn ystod yr ymweliad, sicrheais fod 2 yn deall beth oedd pwrpas ein hymweliad ac fe symleiddiais rhai brawddegau er mwyn sicrhau uchafu ei ddealltwriaeth o’r hyn oedd yn cael ei adrodd. Credaf fod hyn yn ddyletswydd bwysig i weithiwr o fewn y maes anabledd dysgu. Oherwydd difrifoldeb yr amheuaeth yn ogystal, roedd yn hanfodol i mi gefnogi 2 i adrodd a throsglwyddo unrhyw bryderon i’r Heddlu. Darganfuwyd y wybodaeth yma gan yr adran diogelwch ar- lein o fewn yr Heddlu. Fodd bynnag, ni fu unrhyw ddatblygiad pellach i’r ymchwiliad oherwydd diffyg tystiolaeth.

Credaf fod y digwyddiad uchod wedi rhoi mwy o dystiolaeth i mi am ba mor fregus o safbwynt camdriniaeth oedd 2, a’r risgiau oedd yn deillio i’w iechyd a llesiant drwy iddo dreulio mwy o amser gyda 3. Datgelodd yr  Heddlu wrthyf fod gan 3 hanes o gymryd cyffuriau ,yn enwedig ‘legal highs’ ac fel canlyniad, fe ymchwiliais  iddynt ymhellach; ystyriais  ei bod hi’n oll-bwysig cael y wybodaeth ychwanegol yma os oedd 3 yn treulio amser yn fflat 2. Cwblheais hyfforddiant ar- lein rai wythnosau wedyn ynglŷn â chyffuriau a’u heffaith ar iechyd unigolion, ac fe wnaeth hyn hefyd gynyddu fy nealltwriaeth gyffredinol o’r ‘legal highs’. Dechreuodd hyn y berthynas o gyd-weithio â’r heddlu oherwydd eu bod yn adnabod 3 eisoes ac y roeddynt yn gallu rhannu eu pryderon â mi er mwyn cymryd camau i ddiogelu 2 o unrhyw niwed a chamdriniaeth. Yn dilyn yr ymweliad, penderfynwyd mi a swyddog o’r Heddlu i ymweld â 2 gartref bob yn ail wythnos i geisio lleihau’r risg o niwed iddo gan 3.

Parheais i gadw cysylltiad ffôn gyda 2 ond nid oedd digon o dystiolaeth gadarn ar y pryd i amau fod 3 yn gwario llawer o’i arian arno ef ond datganodd ei fod yn hapus oherwydd bod ganddo “gariad”. Fodd bynnag, dechreuais dderbyn galwadau ffôn gan 2 ar wahanol adegau o’r dydd, yn datgan fod un o’r cymdogion yn ffonio’r Heddlu i gwyno fod sain teledu 2 yn rhy uchel o lawer. O ystyried hyn a thrwy ymchwilio i wahanol anhwylderau iechyd meddwl ar lein, credaf fod ei ymddygiad yn enghraifft ohono’n dioddef o ddigwyddiadau pyschosis. Cawn un symptom nodweddiadol o’r cyflwr   pan fo unigolyn yn datgan ei fod wedi gweld rhywbeth a hwnnw’n hollol wahanol i ddehongliad eraill o’r un sefyllfa (Mind, 2021). Cododd hyn fy mhryderon am 2 yn enwedig o safbwynt ei iechyd meddwl a’r risg iddo ef ddioddef niwed. Fel canlyniad, bu i’r Heddlu a minnau ymweld â 2 lawer amlach a chredaf fy mod wedi gweithredu ar y berthynas bositif yr oeddwn wedi ei magu â’r Heddlu er mwyn ceisio rhoi sicrwydd i 2, gan fod maint ei bryder wedi cynyddu yn sylweddol.

Yn dilyn nifer o ymweliadau â’r Heddlu ac â’r asiantaeth dai lleol, fe wnaethom gasglu nad oedd y cymydog wedi ffonio’r Heddlu ynglŷn ag 2, a chynyddodd hyn fy mhryderon parthed ei iechyd meddwl. Yn ystod y cyfnod dan sylw, roeddwn wedi sylwi, yn ogystal, ei fod wedi dechrau drysu a mynd yn amheus o aelodau eraill o’r tîm amlddisgyblaethol. Parheais i a’r Heddlu i chwilio am unrhyw dystiolaeth o ddefnyddio cyffuriau yn fflat 2 gan y teimlwn ei fod mewn perygl o gael yr hyn a elwir yn “cuckoowing”. Term yw hwn i ddisgrifio sefyllfa pan fo llety unigolion bregus yn cael ei feddiannu gan gangiau fel rhywle i gadw a chymryd cyffuriau (Guardian ar lein, 2019). Drwy barhau i ddilyn canllawiau Gweithdrefnau Diogelu Cymru (2019), cynhaliwyd cyfarfod strategaethol arall â Thîm Diogelu'r awdurdod lleol a phenderfynwyd y buaswn i, yr Heddlu a’r asiantaeth dai lleol yn parhau i fonitro’r sefyllfa ac yn ymweld â 2 yn wythnosol. Roeddwn yn ymwybodol o hawliau 2 o dan y Ddeddf Hawliau Dynol 1998 drwy gydol y cyfnod hwn ond oherwydd fy mhryder ynglŷn â’i allu meddwl, penderfynais asesu ei allu i ddeall ei anghenion gofal, cefnogaeth a llety o dan y Ddeddf Gallu Meddyliol 2005. Casglais nad oedd gan 2 y gallu i ddeall yr anghenion hyn, felly roedd yn benderfyniad budd gorau gan y tîm aml- disgyblaethol ynglŷn â’r materion uchod gyda 2 (Llywodraeth Prydain 2005).

Yn ystod y cyfnod uchod, gweithredais y theori cryfderau gyda 2 sy’n golygu y gall gweithiwr adnabod cryfderau a sgiliau unigolion a hynny er mwyn eu grymuso i fyw eu bywydau mor annibynnol â phosib, yn ogystal â’u holi ynglŷn â phwy oedd wedi eu cefnogi mewn cyfnodau anodd yn y gorffennol. Gellir eu holi hefyd ynghylch eu dyheadau am y dyfodol. (Howe, 2009, tud 102). Teimlais fy mod angen cefnogi 2 i adnabod ei gryfderau i geisio hyrwyddo ei annibyddiaeth ac i leihau ei ddibyniaeth ar 3, yn enwedig o ystyried ei fod yn byw bywyd mor annibynnol nes iddo ef a 3 ddechrau bod yn gyfeillgar. Fodd bynnag, er fy ymdrechion, gan nad oedd 2 yn cyd-weithredu â mi nag ag aelodau eraill o’r tîm amlddisgyblaethol, ni wnaeth gweithredu’r theori cryfderau lwyddo i leihau ein pryderon amdano nac ychwaith ei rymuso iddo leihau ei ddibyniaeth ar 3. Rwyf o’r farn fod nifer o ffactorau megis dirywiad pellach yn iechyd meddwl 2 a'i berthynas gyda 3 wedi peri inni weithredu theori wahanol er mwyn lleihau’r pryderon yr oedd gennyf am 2.

Cyn i iechyd meddwl 2 ddirywio, nid oeddwn yn pryderu mewn unrhyw ffordd am iechyd a llesiant 2, wedi’r cwbl, yr oedd yn llwyddo i fyw ei fywyd yn annibynnol, felly nid oedd gennyf reswm i gwestiynu ei gallu meddyliol ynglŷn â gwahanol agweddau o’i fywyd. Fodd bynnag, oherwydd y dirywiad yn ei iechyd meddwl a phryder ynglŷn â’i resymau dros wahanol benderfyniadau yr oedd yn ei wneud, teimlais nad gennyf ddewis ond asesu ei gallu meddyliol. Fe wnes i hynny er mwyn ei ddiogelu rhag unrhyw niwed, yn enwedig o gofio fod y pryderon yn ei gylch wedi cynyddu'r adeg yma. O ran  5 prif egwyddor y Ddeddf Gallu Meddyliol 2005, nid oedd 2 yn gallu cadw, defnyddio na phwyso a mesur y wybodaeth  a roddais iddo er mwyn gwneud penderfyniad (Llywodraeth Prydain, 2005).

Yn yr wythnosau canlynol, cynyddodd dryswch a lefel uchel o bryder 2 ac o’r herwydd, cyfeiriais yr achos at y nyrs a’r seiciatrydd cymunedol. Dywedodd wrthyf fi a’r Heddlu yn ogystal fod 3 yn defnyddio ei gerdyn banc a’i gadw iddi ei hun. Yn ôl Jenkins ac eraill (2013) gall cam-drin unigolion sydd ag anableddau dysgu olygu nad yw’r unigolion hynny’n awyddus i fynd allan i’r gymuned a gall gynyddu eu lefel o bryder. Roedd yr Heddlu wedi derbyn nifer o bryderon ynglŷn â 3 yn defnyddio cerdyn banc 2 ac yn prynu eitemau iddi hi ei hun yn hytrach nag iIl 2. Roeddwn yn cyd-weithio’n agos iawn gyda’r Tîm Heddlu Cymunedol yr adeg yma er mwyn ceisio ymyrryd yn ddigon cynnar i leihau’r risg o niwed i 2. Gan fod difrifoldeb sefyllfa 2 wedi dirywio, defnyddiais y theori ymyrryd mewn argyfwng i geisio lleihau’r risg o ddirywiad pellach yn iechyd meddwl 2 ac i’w ddiogelu o unrhyw niwed. Dyma theori sydd yn un o’r rhai mwyaf gweithredol mewn ymarfer gwaith cymdeithasol ac nid yw’n cynnig un ffordd yn unig o ymyrraeth gydag unigolyn (Lindsay 2013).

Gweithredais y theori i ddechrau yn ystod ein hymweliadau â 2, pryd yr oeddem wedi ei gynghori ef i gadw i ffwrdd o 3 a hynny oherwydd y pryderon yr oedd gennym ynglŷn â’r berthynas. Roeddem hefyd wedi ceisio ei gyflwyno i wahanol aelodau o’r tîm amlddisgyblaethol megis nyrs, seiciatrydd ag warden y gymdeithas dai. Fodd bynnag, cynyddodd gwrthwynebiad 2 i gyd-weithio gyda ni a pharhaodd ei iechyd meddwl i ddirywio, ond fe gytunodd i gyfarfod y nyrs gymunedol a’r seiciatrydd cymunedol ddwywaith. Erbyn yr ail gyfarfod, teimlai’r ddau weithiwr fod iechyd meddwl 2 wedi dirywio’n syfrdanol, fod ei sefyllfa ar bwynt difrifol a bod hyn yn argyfwng. O ganlyniad i hyn, cafodd 3 a’i ffrind eu gwahardd gan y gymdeithas dai o adeilad ble'r oedd 2 yn byw, ac wrth i iechyd meddwl 2 ddirywio, aeth i’r ysbyty o dan adran 2 y Ddeddf Iechyd Meddwl 1983. Pwrpas hynny oedd er mwyn ei ddiogelu rhag unrhyw niwed ac iddo dreulio hyd at 28 diwrnod yn yr ysbyty fel cyfnod i asesu (Llywodraeth Prydain, 1983). Credaf fy mod wedi gwneud y penderfyniad cywir wrth drefnu iddo gael ei asesu o dan y Ddeddf Iechyd Meddwl 1983, oherwydd, er fy mod i roi cyfleoedd i geisio ei gefnogi yn y gymuned, yn anffodus, nid oedd hynny wedi gweithio.

Cyn penderfynu ei gyfeirio at weithwyr proffesiynol eraill i asesu iechyd meddwl 2, ymchwiliais i mewn i’r Ddeddf Iechyd Meddwl 1983 a siaradais â rhai o’m cyd-weithwyr er mwyn cynyddu fy nealltwriaeth o’r Ddeddf. Nid oedd gennyf lawer o brofiad o’i defnyddio yn y maes anabledd dysgu hyd nes yr achos yma. Credaf fy mod i wedi gweld budd enfawr o ymchwilio iddi er mwyn deall pa gamau y gall gweithwyr iechyd meddwl proffesiynol eu cymryd i ddiogelu unigolion sydd ag anhwylderau iechyd meddwl. Cawn enghraifft o hyn yn y modd y gall gweithwyr proffesiynol (AMPH) weithredu’r Ddeddf megis yn Adran 2. Datganir yma fod yn rhaid i unigolyn orfod treulio 28 diwrnod yn yr ysbyty er mwyn cael ei asesu fel “cyfnod o asesu” dynodedig. Yn Adran 3, wedyn, dywedir y bydd yn rhaid i unigolyn dderbyn hyd at 6 mis o driniaeth ar gyfer ei anhwylder iechyd meddwl (Llywodraeth Prydain, 1983).

Fel canlyniad i’r holl bryderon uchod am 2 , fe arestiwyd  3 o dan y Ddeddf Troseddu Yn Ddifrifol 2015, o dan yr adran cam-drin domestig (rhan 76). Diffinnir y gamdriniaeth o dan y ddeddf yma fel person A yn arddangos ymddygiad sy’n rheoli ac yn orfodol ar berson B (Llywodraeth Prydain, 2015). Fel rhan o fechnïaeth 3, llwyddodd yr Heddlu i roi cyfyngiadau ar y cyswllt rhwng 2 a 3, ac yn enwedig o gofio fod 2 yn yr ysbyty'r adeg yma, bu hyn yn llwyddiannus i stopio’r cyswllt rhyngddynt yn gyfan gwbl. Ar yr un pryd, parhaodd i iechyd meddwl 2 i wella. Golyga hyn y gallai'r tîm aml-ddisgyblaethol gymryd camau i edrych am lety mwy addas iddo yn y gymuned pan yr oedd yn holliach i adael yr ysbyty o dan adran 117 y Ddeddf Iechyd Meddwl 1983 (Llywodraeth Prydain, 1983).

Un o’r heriau o weithio mewn tîm aml- disgyblaethol o ran yr achos hwn oedd bod gan amryfal weithwyr proffesiynol safbwynt a barn wahanol ar sut i ddiogelu 2. Credai’r Heddlu, er enghraifft, y dylai 2 symud i ffwrdd at ei frawd a oedd yn byw mewn gwlad arall o fewn y Deyrnas Unedig. Credwn innau a rhai cyd-weithwyr eraill, ar y llaw arall, fod yr ardal leol wledig yng Nghymru yn bwysig i 2 gan fod yr amgylchfyd hwn wedi chwarae rhan bwysig yn ei fywyd am rai blynyddoedd. Cofier, yn ogystal, fod ganddo dîm aml disgyblaethol gadarn o’i gwmpas yma, sy’n ei adnabod yn dda er mwyn ei gefnogi i’w gadw’n ddiogel a chyrraedd ei holl anghenion gofal a chefnogaeth. Wrth ystyried ei ddymuniadau, roedd 2 yn glir nad oedd eisiau symud i ffwrdd o’i ardal wledig leol felly roeddwn yn benderfynol o weithredu ar ei ddyheadau er mwyn sicrhau fod ei lais a’i ddewisiadau ef yn cael eu clywed. Credaf fy mod wedi gwneud y penderfyniad cywir o beidio â thrafod y mater o symud at ei frawd gyda 2. Fel y datganwyd eisoes, mae aros yn ei ardal leol wledig yng Nghymru yn hanfodol i 2 ag yntau ei hun wedi datgan hynny i mi amryw o weithiau yn ystod y cyfnod yma. Drwy wrando ar ei ddymuniadau, roeddwn wedi sicrhau eu bod yn cael eu hystyried cyn gwneud penderfyniad hollbwysig am ei fywyd. Mae hyn yn cyd-fynd yn ogystal ag un o egwyddorion Deddf Gwasanaethau Cymdeithasol a Llesiant (Cymru) 2014 (Llywodraeth Cymru, 2016).

O fyfyrio dros yr achos dan sylw, rwyf o’r farn mai profiad hynod o bositif a gefais drwy weithio’n aml-ddisgyblaethol. O ganlyniad i’r profiad, deuthum i gredu fod agweddau positif iawn o gyd-weithio’n aml-ddisgyblaethol, yn enwedig felly mewn achos diogelu. Sylwer fod gan wahanol aelodau o’r tîm amrywiaeth o gyfrifoldebau rhyngddynt, felly, o weithredu’n aml-ddisgyblaethol, roedd y nyrs gymunedol wedi cefnogi gyda’r agweddau iechyd. Gyda'r adran dai gyda phwerau i ddiogelu eiddo unigolion a’r Heddlu yn gweithredu’n gyfreithiol megis gyda’r Adran 76 o’r Ddeddf Troseddu yn Ddifrifol 2015 yn erbyn 3 (Llywodraeth Prydain, 2015). Yn yr wythnosau cyn i 2 fynd i’r ysbyty dan y Ddeddf Iechyd Meddwl 1983, cynhaliwyd cyfarfod aml-ddisgyblaethol yn wythnosol. Credaf fod hyn wedi sicrhau cyfathrebu effeithiol rhwng holl aelodau’r tîm ac wedi rhoi cyfle i bawb ddiweddaru unrhyw gyswllt yr oeddynt wedi ei gael gyda 2 ynghyd â rhannu unrhyw bryderon yr oedd ganddynt amdano. Bwriadaf sicrhau fy mod yn parhau i weithredu’r ymarfer da yma mewn achosion tebyg yn y dyfodol.

Credaf fod dirywiad yn iechyd meddwl 2 wedi achosi iddo wrthdaro yn fy erbyn gan nad oedd ganddo’r gallu i ddeall pam yr oeddwn yn cymryd y camau uchod i’w ddiogelu. Fel y soniais eisoes, cafwyd yna nifer o enghreifftiau o 2 yn dioddef o psychosis ag roeddwn innau wedi cwestiynu ei fersiwn ef o’r digwyddiadau hynny, ac o ganlyniad, trodd yn amheus ohonof fi. Wrth ystyried yr amgylchiadau i gyd, nid oeddwn yn gallu bod yn sicr beth oedd 3 yn ei ddweud wrth 2, a oedd hi yn dylanwadu arno iddo beidio â chyd-weithio gyda’r tîm aml-ddisgyblaethol? Oherwydd bod 3 wedi gwadu fod ei hymddygiad a’i phresenoldeb hi wedi dylanwadu ar ddirywiad yn iechyd meddwl 2 neu ar ei benderfyniadau iddo beidio â chyd-weithio â mi ac eraill, ni fyddaf yn gallu ateb y cwestiwn uchod. Fodd bynnag, yn bwysicach oll, sicrheais fod 2 mewn llety mwy diogel a bod ei iechyd meddwl yn cael ei asesu a’i drin yn y sefydliad mwyaf addas- sef yr ysbyty.

Yn y diwedd, fe drodd yr achos diogelu yma yn gymhleth iawn oherwydd difrifoldeb sefyllfa 2 a hynny wedyn yn arwain at nifer fawr o aelodau yn cyd-weithio fel tîm aml-ddisgyblaethol. Credaf fy mod wedi dysgu llawer o’r achos, yn arbennig felly sut i weithredu Gweithdrefnau Diogelu Cymru (2019) mewn achos diogelu. Rwyf o’r farn, hefyd, fy mod wedi cynyddu fy nealltwriaeth ynglŷn ag agweddau cyfreithiol a gwybodaeth gyffredinol yn y maes iechyd meddwl. Rwyf wedi magu profiad yn yr achos dan sylw o gael cyd-weithio gyda nifer o weithwyr amlasiantaethol sydd wedi cynyddu fy nealltwriaeth o’u rôl a pha gyfrifoldebau a phwerau sydd ganddynt wrth gefnogi a diogelu unigolion bregus. Credaf yn gryf, er y buaswn wedi gweithredu rhai agweddau o’m hymarfer yn wahanol y tro nesaf, fod 2 yn fwy diogel, ei iechyd meddwl wedi gwella a’i fod mewn sefyllfa fwy sefydlog yn dilyn ymyrraeth gennyf fi a’r tîm aml-ddisgyblaethol.

Geiriau – 4,268







Tasg 4

Diogelu mewn maes nad yw'n brif faes gwaith i chi

Canllawiau: 
Mae angen gweithwyr cymdeithasol sydd newydd gymhwyso ar Gofal Cymdeithasol Cymru i ddarparu tystiolaeth am eu dealltwriaeth o waith diogelu gydag oedolion a phlant.  Bydd yr aseiniad isod yn eich galluogi i ddangos hyn. D.S. os ydych yn gweithio fel arfer ym maes diogelu plant dylech ysgrifennu am ddiogelu oedolion.  Os ydych fel arfer yn gweithio gydag oedolion yna dylech ysgrifennu am ddiogelu plant.  Gwnewch yn siŵr eich bod yn bodloni’r canlyniadau dysgu ar gyfer y dasg hon (gweler atodiad 5 y llawlyfr).

	Cwestiwn a:
Mewn maes nad yw’n brif ffocws i’ch gwaith (gweler y canllawiau uchod) eglurwch y ddeddfwriaeth berthnasol, a’r polisïau a’r gweithdrefnau cenedlaethol, lleol a sefydliadol ar gyfer diogelu. 

Gan fy mod yn weithiwr cymdeithasol o fewn y gwasanaethau oedolion, byddaf yn egluro’r ddeddfwriaeth, y polisïau, y gweithdrefnau cenedlaethol, lleol a sefydliadol perthnasol ar gyfer diogelu yn y gwasanaethau plant yng Nghymru.

I ddechrau, mae gan Ddeddf Gwasanaethau Cymdeithasol a Llesiant (Cymru) 2014 nifer o adrannau perthnasol ar gyfer diogelu plant. Gweler rhan 7 (130) o’r Ddeddf (Llywodraeth Cymru, 2016) ble y dywedir: “os oes gan asiantaeth berthnasol o’r awdurdod lleol reswm digonol ac amheuaeth gref fod plentyn o dan risg o fewn ardal yr awdurdod, mae’n rhaid iddynt hysbysu’r awdurdod lleol o hynny”. Yn ogystal diffinnir “plentyn o dan risg “fel:
“plentyn sydd yn dioddef neu o dan risg o ddioddef o unrhyw gamdriniaeth ac esgeulustod”.

Fel rhan o weithredu’r Ddeddf, crëuwyd “Byrddau Diogelu Plant”. Yr awdurdod lleol, yr Heddlu, bwrdd iechyd lleol a gwasanaeth prawf lleol yw’r asiantaethau sy’n rhan o’r Byrddau Diogelu Plant (Llywodraeth Cymru, 2016). Eu pwrpas yw sicrhau fod yna dîm amlasiantaethol yno i rannu gwybodaeth a chyd-weithio i leihau’r tebygolrwydd o blant cael eu cam-drin.

Yn y maes plant o fewn gwasanaethau cymdeithasol, Gweithdrefnau Diogelu Cymru (2019) yw’r brif ffynhonnell o ganllawiau yng Nghymru ar gyfer diogelu oedolion a phlant o unrhyw gamdriniaeth a niwed. Eu prif bwrpas yw cefnogi ymarferwyr i weithredu Deddf Gwasanaethau Cymdeithasol a Llesiant (Cymru) 2014 ynghyd â’r canllawiau statudol, “Gweithio Gydai’n Gilydd i Ddiogelu Pobl”.

Nid yw’r broses o ddiogelu plentyn wedi newid; fodd bynnag, cawn fwy o bwyslais ar weithio’n berson canolog sy’n golygu gorfod darganfod barn, teimladau a dymuniadau’r plentyn i sicrhau fod eu llais yn cael ei glywed (Byrddau Diogelu Cymru, 2020).

Mae Deddf Plant 1989 yn berthnasol i Gymru a Lloegr a phwysleisir ynddi ei bod hi’n ddyletswydd ar yr holl asiantaethau i ddiogelu a hyrwyddo lles plant, sy’n cynnwys rhannu pryderon mor gynnar â phosib er mwyn cymryd ymyrraeth gynnar. (Llywodraeth Prydain, 1989). O dan Adran 47 y Ddeddf, mae gan yr awdurdod lleol y cyfrifoldeb i gymryd camau i ddiogelu plentyn/plant rhag unrhyw niwed os tybir fod plentyn yn, wedi neu am ddioddef niwed, boed hynny’n emosiynol, corfforol, rhywiol neu esgeulustod. Wrth gyd-weithio gydag asiantaethau megis yr Heddlu a’r Gymdeithas Genedlaethol er Amddiffyn Plant Rhag Creulondeb (NSPCC), gall hyn gynnwys symud plentyn o’r cartref o dan Orchymyn Amddiffyn Argyfwng a hynny i lety diogel.

Yn ôl yr NSPCC (2021), ffactorau a dangosyddion a allai ddynodi fod plentyn mewn perygl o ddioddef camdriniaeth, esgeulustod neu niwed yw plentyn sy’n bryderus ac un heb lawer o sgiliau cymdeithasol. Efallai y gwelir newidiadau heb eglurhad yn eu hymddygiad neu bersonoliaeth ac y dangosant ymwybyddiaeth o faterion oedolion sy’n amhriodol mewn plant.

Cleisiau anarferol heb eglurhad priodol mewn rhannau o gorff plentyn sy’n guddiedig e.e. cefn, bol, coesau yw dangosyddion eraill sydd o bosib yn awgrymu fod plentyn yn cael ei gam-drin yn gorfforol (NSPCC, 2021).

Fe all sefydlu’r canlyniadau a ffefrif ar gyfer diogelu’r plentyn gael effaith pellgyrhaeddol ar y plentyn, y teulu a gofalwyr, a hynny er mwyn diogelu’r plentyn o ragor o niwed a lleihau’r risg o weld camdriniaeth yn digwydd. Ceir enghraifft o hyn pan fod Tîm o Amgylch y Teulu'r awdurdod lleol yn cyd-weithio â’r teulu, y plentyn yn symud i fyw at berthynas iddo ef/hi am gyfnod byr neu, mewn amgylchiadau eraill, bod y plentyn yn symud i ofal maeth.

	Cwestiwn b:
Myfyriwch ar y gwahaniaeth rhwng diogelu ym maes gwaith oedolion a gwaith plant.

Ceir nifer o wahaniaethau yn y broses o ddiogelu plant ac oedolion, fodd bynnag ers sefydlu “Gweithdrefnau Diogelu Cymru” (2019), sicrhawyd fod yna gysondeb yn y dull o ddiogelu unigolion sy’n agored i’r gwasanaethau cymdeithasol ar draws y wlad. Gall hyn sicrhau fod yr holl awdurdodau lleol ac asiantaethau sy’n cyd-weithio ag oedolion a phlant yn dilyn yr un canllawiau diogelu.

Gwahaniaeth arall rhwng y prosesau yw y gall rhai oedolion hunan-benderfynu. Mewn rhai amgylchiadau, ni all pob oedolyn wneud y dewis i beidio ag amddiffyn ei hunan a dim ond mewn amgylchiadau eithafol y mae’r gyfraith yn ymyrryd (Ann Craft Trust, 2020). Cawn enghraifft o hyn yw pan fod unigolyn â diffyg galluedd meddyliol i ddeall y risg o’r gamdriniaeth a sut i amddiffyn ei hun.

Wrth ddefnyddio’r Gweithdrefnau Diogelu Cymru yn y maes oedolion a phlant, sylwer fod y ddau faes yn gorfod dilyn gwahanol ddeddfau er mwyn sicrhau fod y camau cywir yn cael eu cymryd i amddiffyn unigolion rhag unrhyw niwed wrth gyd-weithio gydag asiantaethau megis yr Heddlu a’r NSPCC.

Enghraifft o hyn yw yn y maes plant, y Ddeddf Plant 1989 a’r Ddeddf Galluedd Meddyliol 2005 yn y maes oedolion (Bwrdd Diogelu Cymru, 2020). Fodd bynnag, rhaid cofio bod y Ddeddf Gwasanaethau Cymdeithasol a Llesiant (Cymru) 2014 yn gweithredu ar gyfer maes oedolion a phlant fel ei gilydd.

Mae’r ddau faes yn ogystal yn dilyn canllawiau gwahanol megis Egwyddorion y Cenhedloedd Unedig ar gyfer Pobl Hŷn a Chonfensiwn y Cenhedloedd Unedig ar Hawliau ‘r Plentyn 1989. Mae hyn oll er mwyn sicrhau fod hawliau oedolion a phlant yn cael eu gweithredu yn y broses o’u hamddiffyn (Bwrdd Diogelu Cymru, 2020). Yn ogystal, yn y maes plant gweithredir Adran 47 pan maent yn ymweld â’r teulu gyda’r Heddlu oherwydd pryderon sylweddol ynglŷn ag iechyd a diogelwch plentyn/plant. Nid oes cam cyfatebol yn y maes diogelu oedolion ond rhaid i weithwyr cymdeithasol ddangos dealltwriaeth o ba sefyllfaoedd diogelu sy’n cyrraedd y meini prawf i gysylltu gyda’r Heddlu.

Pan welir cynnydd difrifol mewn pryderon am lesiant a diogelwch plentyn, yna gellir rhoi ei enw ar y gofrestr amddiffyn plant. Golyga hyn fod yna dîm amlddisgyblaethol o’r awdurdod lleol, y bwrdd iechyd lleol a mudiadau trydydd sector yn gweithio gyda'i gilydd a’r teulu er mwyn ceisio diogelu’r plentyn. Weithiau, gall hyn arwain at blentyn yn gorfod symud o adref am gyfnod byr neu’n barhaol. Ar y llaw arall, nid oes yna gofrestr gyfatebol ar gyfer oedolyn mewn risg/amddiffyn ond rhaid cofio fod gwahanol faterion i’w hystyried wrth drafod diogelu plant ac oedolion: galluedd meddyliol oedolyn neu hawliau dynol plentyn.

Tasg 1 (Rhan b)
Adolygu Datblygiad 

Canllawiau:
Gwnewch yn siŵr eich bod yn cyfeirio at fodel myfyrio a’ch bod yn bodloni’r canlyniadau dysgu ar gyfer y dasg hon (Gweler atodiad 5 y llawlyfr).

	Cwestiwn:
Gan ddefnyddio model myfyriol, myfyriwch yn feirniadol ar eich datblygiad gan gynnwys cyfeiriad at yr hyfforddiant, dysgu, ymchwil a'r defnydd o oruchwyliaeth ers cwblhau Tasg 1 (rhan a) (pan ddechreuoch chi’r rhaglen).    
Mewn trafodaeth gyda'ch mentor/goruchwyliwr/rheolwr llinell ystyriwch i ba raddau rydych wedi cyflawni’ch anghenion dysgu. Nodwch unrhyw anghenion dysgu ychwanegol i gefnogi’ch datblygiad wrth bontio i ddod yn ymarferydd profiadol yn eich gyrfa yn y dyfodol.  Rhaid i chi fyfyrio ar yr adborth yr ydych wedi ei dderbyn gan unigolion sydd angen gofal a chymorth a/neu’u gofalwyr a sut mae’r adborth hwn wedi llywio eich datblygiad proffesiynol i’r dyfodol.

750 o eiriau (+/- 10%: dylech gynnwys nifer y geiriau ar ddiwedd pob adran).


Credaf fy mod wedi datblygu mewn nifer o agweddau o safbwynt fy ymarfer fel gweithiwr cymdeithasol a byddaf yn myfyrio dros hyn drwy ddefnyddio’r model tywydd uchod gan Maclean (2016).

I ddechrau, o ystyried yr agweddau o’m gwaith sydd wedi llwyddo i mi yn fy rôl fel gweithiwr cymdeithasol yn ystod y deuddeg mis diwethaf, teimlaf fy mod i wedi parhau i ymgymryd mwy o achosion cymhleth. Yn ogystal, rwyf wedi magu mwy o hyder i rannu fy marn broffesiynol o fewn yr achosion yma. Mae'r rhain yn cynnwys achosion sydd wedi eu cyd-ariannu gyda’r bwrdd iechyd lleol lle yr wyf yn cyd-weithio’n weithredol gyda gweithwyr proffesiynol iechyd, er enghraifft pan fo’r unigolyn yn arddangos ymddygiadau sy’n pryderu. Parheais i weithredu theori yn fy ymarfer fel gweithiwr cymdeithasol lle defnyddiais theory cryfderau gydag unigolyn gydag anghenion cymhleth wrth imi ei gefnogi i gynllunio ymyriadau a thargedau llesiant personol ar gyfer ei flwyddyn. Yn ôl Payne (2014, tud 243), mae theori cryfderau yn un sy’n edrych ymlaen yn ymarferol ac yn bositif drwy ddefnyddio cryfderau unigolion.

O ran datblygu fy ymarfer ymhellach, yn y maes iechyd meddwl, ac yn dilyn trafodaeth yn ystod goruchwyliaeth, yn ddiweddar cychwynnais hyfforddiant “Pre-AMHP” sef cwrs i ymarferwyr proffesiynol yn y maes iechyd meddwl. Bydd hyn yn datblygu fy nealltwriaeth o’r maes, rhoi cyfle i mi weithio’n amlddisgyblaethol mewn achosion mwy cymhleth. Yn ychwanegol gall gynyddu fy ngwybodaeth am rôl ymarferwyr iechyd meddwl cydnabyddedig (AMHP) wrth asesu a dadansoddi anghenion iechyd meddwl unigolion i’w cefnogi i osod ymyriadau i gyrraedd eu hallbynnau personol. Yn ôl Cooper ac eraill (2007, dyfynnwyd yn Mencap, 2019), dengys rhai ymchwiliadau fod unigolion ag anabledd dysgu ddwywaith mwy tebygol o ddioddef o anawsterau iechyd meddwl na’r boblogaeth yn gyffredinol.

Rwyf yn ddiweddar mynychais hyfforddiant, “Tlysau Dementia” oedd yn ymwneud ag egluro gwahanol agweddau o afiechyd Alzheimer, â datblygu technegau cyfathrebu gydag unigolion ac egluro rhwystrau wrth gefnogi unigolion sydd gyda dementia (All About Dementia, 2021). Oherwydd y cyfyngiadau Covid-19, nid oeddwn wedi llwyddo i gyd-weithio ac unigolion gyda dementia o fewn y maes anabledd dysgu. Felly, un o fy anghenion dysgu ychwanegol ar gyfer y dyfodol yw ymgymryd rhai achosion i gyd-weithredu a chyd-weithio hefo unigolion sydd gyda dementia o fewn y maes anabledd dysgu i ddatblygu fy ymarfer ymhellach.

Datblygais fy nealltwriaeth ynglŷn ag anghenion iechyd dwys unigolion sy’n agored i mi, yn y deuddeg mis diwethaf, holais weithwyr iechyd y tîm, darllenais ymchwil perthnasol a darllenais safle we y GIG ar afiechydon yr arennau fel rhan o’m hymgais i gynyddu fy nealltwriaeth o’r pwnc (GIG, 2019). Credaf, o’r herwydd, fy mod wedi llwyddo i ddatblygu agwedd nad oedd gystal yn fy ymarfer drwy gymryd y camau uchod ag gallaf fod ddigon hyderus i drafod yr afiechydon gyda’r unigolion wrth asesu eu hanghenion gofal a chefnogaeth.

Un o’r prif agweddau nad oedd mor bositif i mi oedd y niferoedd bychain o hyfforddiant a lwyddais i fynychu yn ystod y flwyddyn ddiwethaf. Roedd hyn oherwydd y cyfyngiadau Covid-19 a’r ffordd y mae gweithwyr cymdeithasol wedi gorfod gweithio ers y clo cyntaf yn ystod mis Mawrth 2020. Yn ôl ymchwil gan Community Care (2020), roedd 90% o’r gweithwyr cymdeithasol a gafodd eu cyfweld yn credu fod Covid-19 wedi cael effaith negyddol ar eu gwaith. Fodd bynnag, mae’n hanfodol i mi ddangos gwytnwch a dyfalbarhad drwy’r cyfnod anodd yma i sicrhau fy mod yn parhau i ddatblygu fy ymarfer fel gweithiwr cymdeithasol.

Mewn sefyllfa a barodd syndod a chryn siom i mi oedd cael gwybod bod unigolyn sy’n agored i mi wedi derbyn sylwadau gwahaniaethol yn ei erbyn a heb gael cynnig cyfle i wirfoddoli mewn canolfan arddio lleol yn bennaf gan ei fod ag anabledd dysgu. Theimlais yr angen cryf i herio hyn gyda’r cwmni drwy ysgrifennu llythyr atynt i herio barn ormesol a gwahaniaethol un aelod o’u staff a gofyn iddynt am ymddiheuriad i’r unigolyn gan yr aelod staff penodol. Yn drist iawn, yn ôl ymchwil Scior ag Werner, (2015, dyfynnwyd yn Mencap, 2019: tud 5) mae llawer o unigolion ag anabledd dysgu yn teimlo eu bod yn dioddef o wahaniaethu yn eu bywydau bob dydd.

O ran yr adborth a dderbyniais gan 1, er ei fod yn hynod o bositif, credaf ei fod yn allweddol i mi barhau i ddatblygu fy sgiliau cyfathrebu megis defnyddio distawrwydd a chyfathrebu mewn iaith glir yn y Gymraeg neu’r Saesneg wrth ymweld a chefnogi unigolion/gofalwyr. Mae hyn yn enwedig wrth i mi gyd-weithio mewn achosion a sefyllfaoedd mwy cymhleth yn y dyfodol agos a fydd yn galluogi i mi barhau fy natblygiad proffesiynol i’r dyfodol.

Ar y cyfan, credaf fy mod wedi datblygu fy ymarfer fel gweithiwr cymdeithasol yn ystod y flwyddyn ddiwethaf, er iddi fod yn sialens enfawr ar adegau oherwydd y cyfyngiadau Covid-19. Fodd bynnag, wrth edrych ymlaen, mae’n hollbwysig i mi barhau i ddatblygu fy ymarfer fel gweithiwr cymdeithasol drwy fynychu hyfforddiant, magu mwy o brofiad, darllen ymchwil a dysgu drwy dderbyn goruchwyliaeth.

Rhestr gyfeiriadau
Gellir gweld gwybodaeth am gyfeirnodi mewn aseiniadau ysgrifenedig a sut i osgoi llên-ladrad ar Moodle. Mae’n bwysig eich bod yn ymwybodol o bwysigrwydd sicrhau mai eich gwaith gwreiddiol chi yw’r gwaith a gyflwynir.      

Manylion y Gweithdai a Fynychwyd

Cofnodwch yn y tabl isod ddyddiadau holl weithdai’r rhaglen gadarnhau a fynychwyd gennych  

	Gweithdy cadarnhau 
	Dyddiad mynychu  

	1 √
	22/04/20

	2 √
	11/11/20

	3 √
	14/01/21

	4 √
	04/03/21





Adroddiad y Mentor
[bookmark: _Hlk524429051]
	Gan gyfeirio at y 3 chanlyniad dysgu, rhowch sylwadau llawn ar ddatblygiad y dysgwr dros gyfnod y rhaglen gyfan. Myfyriwch ar y wybodaeth a ddarparwyd gan y dysgwr ar ddechrau’r rhaglen yn Nhasg 1 (Rhan a) a’r safbwynt diweddarach a roddwyd yn Nhasg 1 (Rhan b). Os ydych wedi gweld neu drafod adborth gan unigolion sydd angen gofal a chymorth a/neu’u gofalwyr y mae’r dysgwr wedi gweithio gyda nhw, fe'ch anogir i wneud sylwadau ynglŷn â hyn o safbwynt datblygiad y dysgwr a’i ddatblygiad yn y dyfodol.


	
Dros gyfnod y rhaglen Cpel mae Ifan wedi datblygu fel gweithiwr wrth gael amrywiaeth o achosion ac wedi gweithio’n effeithiol iawn dros gyfnod anodd ac ansicr iawn. Mae wedi derbyn llawer o brofiadau gwahanol gan weithio gydag unigolion ifanc, oedrannus a cymhleth iawn, gan gyd weithio gyda darparwyr, a phobl broffesiynol sydd wedi rhoi cyfleoedd iddo orfod gwneud penderfyniadau cymhleth iawn ar adegau.

Wrth iddo dderbyn amrywiaeth o achosion gwahanol, maen amlwg fod sgiliau a hyder Ifan wedi cynyddu fel gweithiwr proffesiynol yn y maes, hyn yn amlwg pan mae'n cwblhau asesiadau i asesu anghenion gofal  cymdeithasol unigolion, gan fod yn edrych ar sut i gwrdd anghenion unigolion mewn ffordd greadigol ac effeithiol.

I ddatblygu ym mhellach mi fysa Ifan yn elwa o gael profiadau gydag achosion cymhleth ac mewn lleoliadau all sirol, fel iechyd meddwl, fi fysa hyn yn datblygu profiadau a sgiliau Ifan, gan fod ganddo ddiddordeb i ddatblygu ei ddealltwriaeth ym maes iechyd meddwl.



	Nodyn i’r Mentor – Gwnewch yn siŵr eich bod yn llofnodi i wirio’r adroddiad hwn yn yr adran ‘Llofnodion a Gwiriad y Rheolwr Llinell’ 




Manylion y Dysgwr

Manylion y Dysgwr, Llofnodion a Gwiriad y Rheolwr Llinell

Cyfrifoldeb y dysgwr yw sicrhau bod ei rif prifysgol wedi ei roi yn gywir pan ofynnir am hyn yn y portffolio.

Manylion y Dysgwr 
(D.S. mae hi’n hanfodol eich bod yn rhoi gwybod i'ch Uned Hyfforddi/Datblygu’r Gweithlu a Phrifysgol Cymru, Y Drindod Dewi Sant os yw eich enw neu eich cyfeiriad ar gyfer gohebiaeth yn newid).

1. Enw’r Dysgwr: Ifan Dafydd Jones

2. Rhif Prifysgol y Dysgwr: 1917857

Cyfeiriad ar gyfer Gohebiaeth:
Dol Werdd,
Ffordd yr Orsaf,
Llanrug, 
Caernarfon,
Gwynedd,
LL55 4BE

Rhif ffôn: 07816903730

Cyfeiriad e-bost: 1917857@student.uwtsd.ac.uk

Dyddiad Cymhwyster Proffesiynol: 03/19

Dyddiad cofrestru gyda Gofal Cymdeithasol Cymru: 09/16


3. Enw Asiantaeth y Dysgwr – Cyngor Gwynedd

Manylion Cyswllt yr Asiantaeth:

Enw: Awen Williams

Cyfeiriad:
Pencadlys Cyngor Gwynedd,
Stryd Y Jel,
Caernarfon,
Gwynedd,
LL55 1SH
Rhif ffôn: 01286 679026

Cyfeiriad e-bost: awenwilliams@gwynedd.llyw.cymru


4. Mae'r dystiolaeth rwyf wedi ei darparu o fewn y portffolio yma yn:

Gymraeg yn unig 		 Cymraeg a Saesneg √		Saesneg yn unig 


Manylion y Mentor

5. Manylion y Mentor 

Enw: Emma Williams

Cyfeiriad:
Swyddfa Penrallt,
Ffordd Pafiliwn,
Caernarfon.
Gwynedd,
LL55 1BN

Rhif ffôn: 01286 682751

Cyfeiriad e-bost: emmawilliams2@gwynedd.llyw.cymru


	6. Manylion yr Arsylwr 

Enw: Emma Williams

Cyfeiriad Gwaith: 
Swyddfa Penrallt,
Ffordd Pafiliwn,
Caernarfon,
Gwynedd,
LL55 1BN

Cymhwyster Proffesiynol a dyddiad cymhwyso:

Rhif ffôn: 01286 682751

Cyfeiriad E-bost: emmawilliams2@gwynedd.llyw.cymru





Llofnodion a Gwiriad y Rheolwr Llinell


CYFRINACHEDD a LLÊN-LADRAD - I’w gwblhau gan y dysgwr

Mae’r holl wybodaeth a ddarparwyd yn y portffolio hwn yn cydymffurfio â’r canllawiau ar gyfrinachedd.  Cadarnhaf fod yr holl waith ac eithrio sylwadau gan eraill (e.e. mentor, unigolion sydd angen gofal a chymorth a/neu’u gofalwyr) i gyd yn waith gwreiddiol gennyf i ac nid yw wedi ei gopïo.   Deallaf fod llên-ladrad yn cael ei ystyried yn ddifrifol iawn gan y Brifysgol a'r rhaglen.   

Llofnod:    _ _ _ _ _ _ _ _ _ _ _ _ _ _ _   (Dysgwr)

Dyddiad:   06/05/21_ _ _ _ _ _ _ _ _ _




Adborth a sylwadau gan unigolyn sy’n defnyddio gwasanaethau, ei deulu a/neu ofalwyr (Tasg 2) - i'w gwblhau gan yr Arsylwr.

Cadarnhaf fy mod yn weithiwr cymdeithasol cofrestredig gyda gwybodaeth am faes ymarfer y dysgwr a bod y crynodeb arsylwi a'r sylwadau uchod gan yr unigolyn sydd angen gofal a chymorth a/neu’i ofalwyr yn ymwneud â’r un darn o ymarfer a welais ar y dyddiad a nodwyd.


Llofnod:     _ _ _ _ _ _ _ _ _ _ _ _ _ _ _ _ _ _ _  (Arsylwr)

Dyddiad:     _ 06/05/21_ _ _ _ _ _ _ _ _ _ _ _ _ _ _ 




	Adroddiad y Mentor (i’w gwblhau gan y mentor) 

Gallaf gadarnhau fy mod yn weithiwr cymdeithasol cofrestredig ac fy mod yn fy rôl fel mentor wedi darparu adroddiad ysgrifenedig am gynnydd y dysgwr dros gyfnod y rhaglen.

Llofnod________________________ (Mentor)

Dyddiad ___06/05/21______________


Gwiriad y Rheolwr Llinell.
Canllawiau: Rhaid i’r adran hon gael ei chwblhau a’i llofnodi gan reolwr llinell y dysgwr a/neu uwch ymarferydd. Os nad yw’r rheolwr llinell yn weithiwr cymdeithasol cofrestredig, mae’n rhaid cael gwiriad hefyd gan ymarferydd gwaith cymdeithasol mewn uwch swydd (y mentor efallai) sydd yn gyfarwydd â gwaith y dysgwr ac sy’n gallu gwirio bod y dysgwr wedi cymryd rhan yn yr achos diogelu a nodir yn Nhasg 3 y portffolio a bod y dysgwr wedi bodloni’r holl feini prawf a restrir isod.  

Yn yr adran hon, cadarnhewch eich bod wedi gweld tystiolaeth ddigonol o waith y dysgwr yn ystod y cyfnod y bu’n ymgymryd â’r rhaglen Gadarnhau. Os oes angen, dylech ymgynghori â rheolwyr eraill y mae'r dysgwr wedi gweithio gyda nhw.   Wrth lofnodi’r adran hon, rydych chi’n cadarnhau eich bod yn hapus â:

1. lefel yr oruchwyliaeth a’r cymorth mentora a dderbyniwyd gan y dysgwr;
1. y dysgu a’r datblygu a wnaed; 
1. y darllen a’r ymchwil personol a wnaed;
1. lefel y wybodaeth a’r sgiliau a ddangoswyd; 
1. y ddealltwriaeth a ddangoswyd o’r Cod Ymarfer Proffesiynol a’r Safonau Galwedigaethol Cenedlaethol; 
1. gwerthoedd craidd y dysgwr; 
· y gwaith a’r sylwadau y cyfeiriwyd atynt o fewn y portffolio, mai gwaith y dysgwr ei hun ydyw a’i fod yn seiliedig ar arfer cyfredol; 
1. cyflawni sgiliau cofnodi cywir, cadarn, cydlynol a dadansoddol;
1. Dylai’r rheolwr llinell wirio bod y dysgwr wedi bod yn ymwneud â diogelu.
1. Adroddiad y mentor, a’i fod yn rhoi tystiolaeth o arsylwi ar yr Ymarfer Proffesiynol a gyflawnwyd dros gyfnod llwybr y Dystysgrif Raddedig mewn Cadarnhau Ymarfer Gwaith Cymdeithasol (arfer seiliedig ar waith sy’n cyfateb i 7,000 o eiriau).























Cadarnhaf fod y dysgwr hwn wedi cyrraedd lefel briodol o arfer proffesiynol.   

 GWIRIAD Y RHEOLWR LLINELL:

[bookmark: _Hlk32831018]ENW’R RHEOLWR LLINELL:             	EMMA WILLIAMS_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
LLOFNOD Y RHEOLWR LLINELL:	_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
DYDDIAD:                                                _06/05/21 _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ 



GWIRIAD GWEITHIWR CYMDEITHASOL COFRESTREDIG (OS NAD YW’R RHEOLWR LLINELL YN WEITHIWR CYMDEITHASOL COFRESTREDIG, GALL Y MENTOR WNEUD HYN).

ENW’R GWEITHIWR CYMDEITHASOL:		_ _ _ _ _ _ _ _ _ _ _ _ _ _ _ _ _ _ _ _ _ _ _ _
LLOFNOD Y GWEITHIWR CYMDEITHASOL:	_ _ _ _ _  _ _ _ _ _ _ _ _ _ _ _ _ _ _ _ _ _ _ _ 
SWYDD:                                            		_ _ _ _ _ _  _ _ _ _ _ _ _ _ _ _ _ _ _ _ _ _ _ _ 
[bookmark: _Hlk32830954][bookmark: _Hlk32830967]DYDDIAD:                                                  	 _ _ _ _ _ _ _ _ _ _ _ _ _ _ _ _ _ _ _ _ _ _ _ _

Y Cytundeb Dysgu 


PORTH AGORED a PHRIFYSGOL CYMRU Y DRINDOD DEWI SANT

TYSTYSGRIF RADDEDIG MEWN CADARNHAU YMARFER GWAITH CYMDEITHASOL

CYTUNDEB DYSGU RHWNG Y DYSGWR A’R CYFLOGWR 

	
Enw’r Dysgwr 
	Ifan Dafydd Jones

	
Enw’r Tîm/Asiantaeth 
	Tim Anabledd Dysgu, Cyngor Gwynedd

	
Enw’r Mentor 
	Emma Williams

	
Enw’r Rheolwr Llinell 
	Emma Williams



Dyletswydd Astudio

Bydd y dysgwr yn ymgymryd â holl elfennau'r rhaglen Tystysgrif Raddedig yn ddiwyd, gan gynnwys mynychu'r sesiwn gynefino orfodol, pedwar Gweithdy Cadarnhau a chymryd rhan mewn arolwg gwerthuso neu grŵp ffocws ar ôl cwblhau'r rhaglen. 

Mae cyfranogiad llawn ac effeithiol y dysgwr ar y Dystysgrif Raddedig yn orfodol gan fod Gofal Cymdeithasol Cymru wedi gwneud cwblhau'r rhaglen yn ofyniad o fewn y cyfnod cofrestredig cyntaf (tair blynedd) fel Gweithiwr Cymdeithasol.   Mae hyn yn berthnasol i weithwyr cymdeithasol a gymhwysodd ar ôl Ebrill 2016.

Absenoldeb Astudio 

Mae'r cyflogwr yn cytuno i gefnogi'r dysgwr drwy ddarparu amser o fewn ei gontract cyflogaeth arferol i fynychu’r holl elfennau gorfodol a gytunwyd o’r rhaglen, yn cynnwys diwrnod cynefino a phedwar Gweithdy Cadarnhau. Gellir darparu amser ychwanegol ar gyfer cyfarfodydd gwerthuso'r rhaglen ac unrhyw hyfforddiant a gytunwyd fel elfen ofynnol o’r rhaglen. 
Bydd y cyflogwr yn darparu tri diwrnod astudio pellach fel cyfraniad tuag at yr amser sy'n gysylltiedig ag ymchwil personol a datblygu’r portffolio i'w gyflwyno.  Gellir cymryd y diwrnodau astudio yn ystod unrhyw ddiwrnod o'r wythnos (neu gyfuniad o ddyddiau) cyn belled â bod hyn (i) yn briodol i gam paratoi'r portffolio ar y pryd, a (ii) wedi’i gytuno gyda Rheolwr y Tîm a fydd yn rhoi ystyriaeth i anghenion y tîm a'r gwasanaeth. Os yw'r dysgwr yn gweithio llai na 37 awr yr wythnos bydd y diwrnodau gorfodol a’r absenoldeb astudio’n cael eu cymeradwyo yn unol â pholisïau lleol y cyflogwr. 





Adnoddau 

Gall y dysgwyr gael mynediad i ddeunyddiau dysgu a deunyddiau llyfrgell o adnoddau presennol eu cyflogwr neu fel y disgrifiwyd yn y Llawlyfr Rhaglen, o'r Brifysgol. Mae'r cyflogwr yn deall bod y Dystysgrif Raddedig i'w chwblhau gan Weithwyr Cymdeithasol sydd newydd gymhwyso yn ystod eu cyfnod cofrestredig cyntaf a bydd yn cefnogi'r amserlen yma. Mae disgwyliad hefyd, gan mai rhaglen datblygiad proffesiynol yw hwn, y bydd y dysgwyr yn cymryd cyfrifoldeb am eu dysgu eu hunain gan hefyd ddefnyddio eu hamser eu hunain ar gyfer astudio personol a pharatoi portffolio. 


Mae adran hyfforddi’r cyflogwr yn cytuno i:   
 
· drefnu fod staff cymwys yn ymuno â’r rhaglen; 
· talu ffioedd y cwrs yn uniongyrchol i’r Brifysgol;  
· talu ffioedd partneriaeth Porth Agored ar gyfer pob dysgwr;
· darparu arweiniad a chefnogaeth ychwanegol drwy:

0. hwyluso mynediad i ddeunyddiau dysgu presennol neu adnoddau llyfrgell;
0. darparu cyfleoedd hyfforddi priodol o raglenni hyfforddiant mewnol presennol fel y cytunwyd gyda'r dysgwr a'r mentor;
0. darparu rhaglen gynefino a Gweithdai Cadarnhau; 
0. darparu arweiniad a chymorth i ddysgwyr am ofynion y rhaglen a chwblhau'r portffolio;
0. helpu datrys unrhyw anawsterau yn ymwneud â’r rhaglen y mae’r dysgwr, y mentor neu reolwyr gwasanaeth yn dod ar eu traws. 

Mae’r dysgwr yn cytuno i: 

· weithio'n ddiwyd i gwblhau'r cymhwyster o fewn yr amserlen a gytunwyd, sef 12 mis o'r dyddiad cofrestru ar y rhaglen;
· nodi hyfforddiant mewnol priodol gyda'r rheolwr/mentor a threfnu i fynychu'r cyrsiau hyn;
· nodi unrhyw ofynion arbennig gyda'r rheolwr/mentor a'r Cydlynydd/Rheolwr Hyfforddi; e.e. dyslecsia a chysylltu â Gwasanaethau Myfyrwyr y Brifysgol yn uniongyrchol am y gefnogaeth ychwanegol a all fod yn ofynnol; 
· mynychu rhaglen gynefino a phedwar Gweithdy Cadarnhau. Mae’r rhain yn elfennau gorfodol o’r rhaglen; 
· cynhyrchu gwaith a thystiolaeth sy'n briodol i'r portffolio a'r canlyniadau dysgu o fewn amserlenni a gytunwyd; 
· gwneud a chadw at apwyntiadau a gytunwyd gyda’r mentor/rheolwr llinell;
· sicrhau ei fod wedi paratoi’n ddigonol a chael unrhyw gydsyniad sy’n angenrheidiol i arsylwi ymarfer;
· hysbysu'r mentor/rheolwr llinell a'r adran hyfforddi ar unwaith os oes unrhyw broblemau neu newidiadau mewn amgylchiadau wrth ddilyn y rhaglen, yn enwedig os gallai hyn effeithio ar gwblhau'r rhaglen erbyn y dyddiad cau a gytunwyd neu allu'r unigolyn i fynychu gweithdy gorfodol;
· cyd-gysylltu gyda'i reolwr llinell/mentor i gadarnhau diwrnodau astudio a defnyddio ei amser ei hun ar gyfer astudiaeth hunan-gyfeiriol, ymchwil a pharatoi'r portffolio;
· cymryd cyfrifoldeb personol am baratoi a chwblhau'r holl waith sy’n angenrheidiol i gyflwyno’r portffolio;
· gweithredu bob amser yn unol â'r Cod Ymarfer Proffesiynol a pholisïau, gweithdrefnau a phrosesau'r cyflogwr a'r Brifysgol;
· sicrhau ei fod yn deall yr angen i gwblhau'r rhaglen yn ystod y cyfnod cofrestredig cyntaf (tair blynedd) gyda Gofal Cymdeithasol Cymru. (Cymhwyso ar ôl Ebrill 2016). 


Mae’r Rheolwr Llinell/Mentor yn cytuno i wneud y canlynol: 

Gall y rheolwr llinell/mentor fod yn un person neu gall dau berson ar wahân ymgymryd â’r rôl. Rhaid i’r mentor fod yn Weithiwr Cymdeithasol cofrestredig ag o leiaf 3 blynedd o brofiad ar ôl cymhwyso. 

· mynychu cyfarfod cynefino i ddod yn gyfarwydd â gofynion y rhaglen;
· darparu neu drefnu i ddarparu digon o gyfleoedd asesu er mwyn i'r dysgwr ddangos tystiolaeth o gymhwysedd a gwneud arsylwadau gofynnol.    Os nad oes cyfleoedd ar gael ar unwaith yn y tîm, trefnu i'w darparu mewn man arall yn y Gwasanaeth;
· arwain a chefnogi'r dysgwr dros gyfnod y rhaglen;
· rhyddhau'r dysgwr ar gyfer y rhaglen gynefino a'r pedwar Gweithdy Cadarnhau ac unrhyw gyrsiau hyfforddi mewnol sy'n briodol i gwrdd â'r anghenion dysgu a gytunwyd;
· cytuno gyda'r dysgwr ar hyd at dri diwrnod astudio ychwanegol dros holl gyfnod y rhaglen, fel cyfraniad y cyflogwr at yr amser sydd ei angen ar gyfer astudio personol, ymchwil neu ddatblygu’r portffolio;
· sicrhau bod y rheolwr llinell yn darparu goruchwyliaeth ffurfiol reolaidd ar gyfer y dysgwr yn unol â pholisi’r sefydliad (rheolwr llinell); 
· sicrhau bod sesiynau mentora’n cael ei darparu yn unol â chanllawiau Gofal Cymdeithasol Cymru ar gyfer y 3 Blynedd Gyntaf o Ymarfer.  Lle bo modd, dylai sesiynau mentora gael eu trefnu fel digwyddiad ar wahân i’r goruchwylio. Rhaid cadw cofnod llawn o ddyddiadau cynnal y sesiynau mentora.

Cwblhau a chyflwyno’r portffolio

Disgwylir i'r dysgwyr gwblhau'r Dystysgrif Raddedig ac fel arfer byddant yn cyflwyno eu portffolio cyn pen 12 mis ar ôl mynychu’r rhaglen gynefino. Os bydd unrhyw ddysgwr yn rhagweld anhawster i gwrdd â'r gofyniad hwn dylai drafod y mater ar unwaith gyda'i Reolwr/Cydlynydd Hyfforddi. Cyfrifoldeb y dysgwr yw hysbysu’r brifysgol os nad yw’n mynd i allu cyflwyno gwaith erbyn y dyddiad penodedig. 


Bydd proses gyflwyno’r portffolio a'r dyddiadau ar gyfer pob carfan yn cael eu cyhoeddi ar Moodle. Wedi iddynt gofrestru ar raglen  NI CHAIFF dysgwyr newid y dyddiad cyflwyno heb ddod i gytundeb gyda’r cyflogwr a'r Brifysgol.   

Nid yw pwysau gwaith yn cael ei ystyried fel rheswm dros beidio â mynychu unrhyw Weithdy Cadarnhau.

Deallaf a derbyniaf delerau ac amodau'r cytundeb dysgu hwn fel y nodwyd uchod.

Llofnod: ……………………… 
Enw mewn priflythrennau:…IFAN DAFYDD JONES……………………… 
Dyddiad:…06/05/21……. 
(Dysgwr)

Llofnod:……………………… 
Enw mewn priflythrennau: EMMA WILLIAMS………………………….

Dyddiad:…06/05/21……. 
(Rheolwr Llinell/Mentor)

Llofnod:……………………… Enw mewn priflythrennau:………………………….Dyddiad:……….

